دەلیل جەمال - 24-07-2017 - 3260 جار خوێندراوەتەوە\nلەناو مێژووی خەباتی هەر سەرکردەو کارەکتەرێکی دیاری سیاسی و شۆڕشگێڕی، چەندین ڕووداوو هەنوو دێنەپێش، جا ئەو ڕووداوانە چۆن و بەچ شێوازێک دەتوانێت بەرخوردو، مامەڵەیان لەگەڵ بکات، بەجۆریک دەتوانێت ببێتە سەرمەشقی دەرکەوتەو لێکەوتەی باش و دەستپێشخەری دیاروبەرچاو،بەواتای ئەوەی کە سنوری ئایدۆلۆژیای داخراو عبورکات و وەک کارەکتەرێکی بەرفراوانتر ڕۆڵ بگێڕێت.\nمێژووی کورد ڕووداوگەلی زۆری هەبوون و کارەکتەرو سەرکردەشی هەبووە، کەبتوانێت ڕۆڵی سەرکردە بگێڕێت و ئاراستەی ڕووداوەکان بەرەو تەبایی و لەخزمەتی چاکەی گشتی و نیشتیمانیدا ببات، بەڵام ئەوە مێژووەو بەداخەوە، زۆرجار سەرکردەکان نەیان توانیوە خۆیان لە بیری تەسکی سیاسی و ئایدۆلۆژی کورت خایەنی ڕۆژگار بەدوربگرن و دواجار کۆمەڵگە باجی سەرسەختی و دەمارگیری سەرکردەکانی بووە.\nمن نامەوێ بچمەناو وردەکاری مێژوو ڕابردوو، ڕووداوو بەسەرهاتەکان بگێڕمەوە هێندەی دەمەوێ سەره‌تایەک بۆ بابەت و مەبەستی ئێستا بخەمەڕوو، ئێستا هەرێمی کوردستان بەدۆخ و واقعێکی هەستیارو پڕ لەگرفت و کێشەی سیاسی و ئابووری وکۆمەڵایەتیدا تێدەپەڕێت،دوای ڕاپەڕینی بەهاری ۱۹۹۱و دروست بوونی حوکمەتێکی خۆماڵی و هەڵگیرسانی شەڕی براکوژی و لەسەرەتای خۆبونیادناندا دوچاری قەیرانی دابەشکاری شارەکان بوین و ئەزموون تێکشکا بەڕادەی ئەوەی زۆردواکەوتین بەجۆریک ئاسەواری ئەو براکوژییە هەرماوەو هێشتا نەتوانراوە فۆبییای ئەو بەریەککەوتنە لەگۆڕنرێت، لەهەر حاڵەتێکدا ترسی بەریەککەوتنی براکان هەیە، بەڕادەی ئەوەی بەتەنها ئاماژەیەک سنورەکان جیادەبنەوەو ئەم ئەزموونە دەڵەمەیە دەبێتەوە بەئاو، ئێستا بەم دۆخەوە کەئەمادەوسازنییەو هیچ کارێکی تێدانەکراوە،بەرەو ڕیفراندۆم و سەربەخۆیی دەچین، لەکاتێکدا،کە مام جلال وەک کارەکتەرێکی دیاری خەبات وکاریگەریش غیابەو لەدەرەوەی ڕوداوەکانە، کاک نەوشیروانیش لەژیان نەماوە، ئەوەی ئێستا هەیە کاک مسعودە، من باسی ئەو کارەکتەرو سیاسییانە ناکەم کەئێستا هەن و بگرە کاریگەری خۆیان هەیە، ئەوەندەی دەمەوێت، باس لەدواچانسی بارزانی بکەم، هەرچەند لەڕابردوودا، دەکرێت چانسی ئەوەی هەبووە ڕۆڵی خۆی بگێڕێت و بتوانێت لەچوارچێوەی حیزیب بێتەدەرو نەکەوێتە ناو ململانێ بچوک و تاڕادەی نالۆژیکی، به‌ڵام بەهەر فاکتەریک بووە نەتوانراوەو نەیکردووە.\nلەئێستادا زۆرتر چاوەکان لەسەر بارزانین، ئەویش لەکۆتایی کایە سیاسی و ڕووداوە سیاسییەکانەو، مەسەلەی ڕیفراندۆم دوا مەنزڵی سیاسییە، بە حوکمی تەمەن و ماوەی یاسایی پۆستەکەی، هەرچەند لەساڵانی ڕابردوو ماوەی یاسایی تەواوبووە، بۆیە چانسی مانەوەی تەواوبووە، ئێستا لەغیابی ئەوانی تری هاوشانی ئەو ماوە، من قسەم لەسەرخەبات و تێکۆشانی خۆیی و بنەماڵەی نییەو جێی تەقدیرە، بەڵام دەکرێت لەمێژووی خۆی دوای ڕاپەڕین کە کارەکتەرێکی بەرچاوبووەو بەردەوام کەسی یەکەمی حوکمڕانی بووەو، زۆرترین نەهامەتی و کێشەکان دەکەونە سەرشانی وەک سەرۆکی حیزب و سەرۆکی هەرێم، پێشێلی یاساو درێژکردنەوەی ماوەبۆی و داخستنی پەرلەمان و گەندەڵی ئیداری و ڕەزالەتی ژیانی هاووڵاتیان، دواجار بازانی لەگەڵ ئەو هەموو دەسەڵات و پێگە سیاسی و ئیدارییەی نەیتوانییوە، ڕۆڵ بگێڕێت و بۆمێژووی خۆی و میللەتەکەی کارێک بکات بمێنێتەوە، من پێموایە دواچانسی مەسەلەی ریفراندۆمە،کەدەتوانێت، لەم سۆنگەوە، ڕۆڵی خۆی بگێڕێت و پەرتەوازەیی کۆتایی بێت و ئەوەندەی ماوە ڕۆڵی یەکڕیزی لایەنەکان بدات و کۆمەڵگە لەم شێواوی و نادادیە ڕزگاربکات، ئەمەش بە لەخۆبوردەیی وبیرو ڕۆحی نیشتمانی دەبێت، هەربۆیە پێموایە، بارزانی دەیەوێت، لەڕێگەی ڕێفراندۆمەوە، پەردەبەسەر ئەو دۆخ و ڕووداوانەدا بهێنێت، کە بەجۆرێک کەسەبەبیان کورسییەکەی بووەو ئەو وەک سەرکردەیەک نەیتوانیوە ڕۆڵی ئیجابی بگێڕێت، نەیتوانیوە، لەدەرەوەی حیزب ڕۆڵ بگێڕێت، هەرچەند چانسی زۆری هەبوو، ببێتە کەسێکی دیاری ناو ڕووداوەکان و بەجۆرێک سنوری تەسکی حیزبی ببرێت و بەسەنگی خۆی سەنگی هەبێت لە چاوکێشەکان، ئێستاش دەتوانێت، ئەوەندەی تەمەن و کاریگەری ماوە، ڕۆڵی خۆی بگێڕێت، دوور لە دەربارو دەوروبەری، جا ئەم چانسە مێژوویەی کە لەبەردەم بارزانیدایە، چۆن و بەچ شێوازێک بەکاری دەهێنێت؟ من پێموایە دواچانسەو پێموانییە چانسی ئاوا بێتە پێش، کە بتوانێت، ڕۆڵی سەرکردە بگێڕێت. بەم شێوازەی کەهەیە بەم پەرتەوازەی سیاسی و بێمتمانەیەی کەهەیە گەر ڕۆڵ نەگێڕێت، ئەوچانسە مێژوویە لەدەست دەدات، تەنها ڕیفراندۆم ئەنجامدان کارەباشەکە نییە، بەڵکو کارەباشەکە یەکڕیزیی میللەتە یەکدەنگی و یەک هەڵوێستییە کەزامنی سەرکەوتنی ڕیفراندۆم و قۆناخەکەیە. کەمن پێموایە تێپەرینی کات لە ساڵحی بارزانیدا نییە، ئەوەندەی دەکرێت ئەم چەند مانگە بێتە دەرەوەی بازنەی حیزب ولە بازنەی نەتەوەو نیشتیمانا بڕیاری چارەسەر بۆ گرفت و کێشەکان بدات، هەرچەند پێموانییە بتوانێت، یان چانسی چاکسازی و دانانی بناخەی دەوڵەتێکی مەدەنی هەبێت ،بەڵام چانسی ئەوەی هەیە لەمپەری بەردەم ڕیفراندۆم کەمتازۆر لاببات و هەوڵی سه‌رکەوتنی بدات.....


ڕاگر و سەرۆک بەش و مامۆستایان و خوێندکارانی کۆلێجی کارگێڕی و ئابووری، بە ئامادەبوون و بەشداریان، کەرنەڤاڵی بەهاری گۆیژەیان کاراو ڕازاوەتر کرد\tخوێندکارانی کۆلێجی کارگێڕی و ئابووری دڵخۆشن بە کەرنەڤاڵی بەهارەی زانکۆکەیان\tجیهانی ژمارە و زانستی ژمێریاری خاڵی نیە لە هەست و سۆزی شاعیرانە\tكەرنەڤاڵی بەهاری گۆیژە لە زانکۆی گەشەبیدانی مرۆیی سازکرا\tسیمپۆزیۆمێك لەسەر هەماهەنگی نێوان حكومەت و كەرتی تایبەت و زانكۆكان\tیادکردنەوەی ٨ی مارس لە درێژەی چالاکیەکانی خوێندکارانی قۆناغی یەکەم لە وانەی فتوگۆی ئەکادیمیدا، خوێندکار (بان عباس خلوف) لە قۆناغی یەکەمی زانستی دارایی و نابکی بەیانیان هەستا بە پێشکەشکردنی بابەتێک لە سەر چۆنیەتی ساڵڕۆژی ٨ی مارس.\nسیمینارێک لە لایەن بەڕێز (ئاراس محمد سعید)ەوە پێشکەشکرا سەرۆکایەتی بەشی ژمێریاری بەیانیان سیمینارێکی بۆ لایەن بەڕێز (ئاراس محمد سعید) پسپۆڕ و شارەزا لە ژمێریاری و یاساکانی چاودێری ژمێریاری ڕێکخست کە ناوبراو ئەزمەنی زیاتر لە چل ساڵی هەیە لەو بوارەدا\nسەردانی خوێندکارانی قۆناغی چوار بۆ کارگەی چیمەنتۆی لافارج لە بازیان ڕۆژی چوار شەممە ٢-٣-٢٠١٦ خوێندکارانی قۆناغی چواری کارگێڕی کار بە سەرپەرشتی مامۆستای وانەی (ادارة الخطر والتامین) کارگێڕی مەترسی و دڵنیایی سەردانی کارگەی چیمەنتۆی (لافارج) یان کرد\nسەردانێک بۆ ئوتێل ئاشوری گەشتیاری لە دوکانڕۆژی دەەشەممە بەرواری ٢٩-٢-٢٠١٦ خوێندکارانی قۆناغی سێیەمی کارگێڕی کاری بەیانیان بە سەرپەرشتی مامۆستای وانەی کارگێڕی دامەزراوە تایبەتەکان (م.عطا ادم) سەردانی کۆمەڵگەی ئوتێل ئاشوریان کرد\nپێوانی خۆشگوزەرانی لە كۆمەڵگە عەرەبیەكاندا بە بەكارهێنانی (Factor Analysis) دڵنیایی جۆری بەشی كارگێڕی كاری ئێواران، سیمنارێك سازكرد بۆ بەڕێز (م. محمد حسن محمود) لە ئێوارەی ڕۆژی چوارشەممە 2/3/2016، كە تایبەت بوو بە پێوانی خۆشگوزەرانی لەنێوان كۆمەڵگە عەرەبیەكاندا.\nسیمینارێک بە ناونیشانی (الارشاد الجامعي) پێشکەشکرا ڕۆژی یەک شەممە بەرواری ٢٨-٢-٢٠١٦دڵنیایی جۆری بەشی زانستی دارایی و بانکی بەیانیان هەستا بە ئەنجامدانی سیمینارێک بۆ بەڕێز م.عزالدین عبدالمجید بە ناونیشانی (الارشاد الجامعی).\nبەشی ژمێریاری ئێواران سەردانی (کۆمپانیای نالیا) یان کرد ئێوارەی ڕۆژی چوار شەممە بە سەرپەرشتی مامۆستایان (فاروق حسین محمد) و (فریدون محمد محمود)، قوتابیانی قۆناغی دووەمی بەشی ژمێریاری ئێواران لە کۆلێجی کارگێڕی و ئابوری زانکۆی گەشەپێدانی مرۆیی سەردانی (کۆمپانیای نالیا) یان کرد بە مەبەستی سودوەرگرتن لە کارو ئەزمونی کۆمپانیاکە بە تایبەت لە بواری بازارسازی (التسویق)،\nسیمینارێک لە ژێر ناونیشانی خصائص الادارة اليابانية ڕۆژی یەک شەممە بەرواری ٢٨-٢-٢٠١٦ ژمارەیەک خوێندکاری قۆناغی دووەم لە بەشی کارگێڕێ کاری بەیانیان هەستان بە ئامادەکردن و پێشکەشکردی سیمینارێک بە ناونیشانی (خصائص الادارة اليابانية) لە وانەی (ادارة الموارد البشرية) بە سەرپەرشتی م.فریدون محمد محمود\nالصفحة 8 من 10\tالبدايةالسابق123...56789...التاليالنهاية\tئاگادارییەکانی دڵنیایی جۆری\t27نيسان


بەیاننامەی ڕێكخستنی هه‌ولێر حزبی كۆمۆنیستی كرێكاریی كوردستان سەبارەت: … – hkkurdistan\nHome 6 ئەرشیفی بابەتەکان 6 بەیاننامەی ڕێكخستنی هه‌ولێر حزبی كۆمۆنیستی كرێكاریی كوردستان سەبارەت: …\nسەرچاوە و هۆکاری تاوانەکان هاوڵاتی نییە حکومەت و دەسەڵاتدارانە!\nڕووداوەکانی دوو سێ مانگی ڕابردووی ناوشاری هەولێر، لەشێوەی هەڵکوتانە سەر دەرمانخانەو دوکان و بازاڕی خەڵک تا هەواڵەکانی دزی و دەستگیرکردنی باندی فرۆشتنی مادەی هۆشبەر، تا کوشتن بەچەقۆ و ڕاکێشانی چەک و تەقەکردن لەنێوەندی شاردا، تا هەڵخەڵەتاندنی هاوڵاتیان و کۆکردنەوەی پارە و گەلێک نموونەی تر، بەڵگەی پەرەگرتنی دیاردەی تاوان لەشاری هەولێردا دەخاتەڕوو، بەڕادەیەک کە لەماوەی ٢٤ کاتژمێری ڕابردوودا، دوو ڕووداوی جیاوازی كوشتن ڕوویداوە کە له یه‌كێكیاندا گه‌نجێكی ته‌مه‌ن ٢٧ ساڵه به چه‌قۆ له‌سه‌ر مه‌سه‌له‌ی قه‌رز و له‌وه‌ی تریشیاندا به‌هۆی شه‌ڕه‌ته‌قه‌وه دوو كه‌س كوژران و دوو كه‌سیش بریندار بوون. ئەم ڕوداوانە لەگەڵ ئەوەدا چەندین کەسی کردۆتە قوربانی و چەندین خێزان و خەڵکی خستۆتە بەرامبەر بەیەک و گیانی تۆڵەسەندنەوە و ڕقی لەنێو هاوڵاتیاندا چاندووە، هاوکات نیشانەی پشێویەکی گەورەی کۆمەڵایەتی و دڵەڕاوکێی هاوڵاتیانە. بەڵام سەرچاوەی ئەم تاوانانە لەکوێوە دێن و کێ تاوانباری سەرەکیە؟\nلەدۆخێکدا کەقەیرانی ئابوری و پەتای کۆرۆنا یەخەی بەکۆمەڵگای کوردستان گرتووە و خەڵکی کرێکارو زەحمەتکێشی لەگەڵ مەرگ و بێکاری و هەژاری لەڕادەبەدەر بەرەوڕووکردۆتەوە، ئەوە دەسەڵاتدارانن کەنەک هەر خۆیان لەژیان و سەلامەتی هاوڵاتیان بە بەرپرسیار نازانن، بەڵکو لەژێر ناوی چاکسازیدا دەستی چەپەڵیان بۆسەر نانو سفرەی بێڕەونەقی هاوڵاتیانی کەمدەرامەت درێژکردووە و لەولاشەوە تۆوی تاوانیان لەزەلکاوی بێکاریو نەبونیدا چاندووە. حکومەت و دەسەڵاتێک کەپایتەختەکەی بەدەستی پارتیەوەیە و دەستی بەسەر موچە و قوتی چەندین مانگی کرێکاران و کارمەنداندا گرتووە و گەنجان و دەرچوانی چەندین ساڵەی زانکۆ و پەیمانگاکانی لەبێکاریدا خنکاندووە و لەئاست خەڵكی بێدەرەتان و خانەنشینان و کرێی کرێنشینان و خەرجی دەرمان و خۆراکی ڕۆژانە و خوێندن و دابینکردنی ئاو و کارەبا و باقی خزمەتگوزاریەکانی تردا بەرپرسیارێتی لەئەستۆناگرێت، بەدڵنیایەوە هەر ئەو حکومەت و دەسەڵاتەش دەرگای تاوانی خستۆتە سەرپشت و سیاسەتی “شەڕی هەموو لەدژی هەموو”ی گرتۆتەبەر تا بەشەکانی خەڵك بخاتە بەرامبەر بەیەک و ترسو بێبڕوایی بەسەر ڕوحیەتی خەڵکی ناڕازیدا سایە بکاو ڕیزی خەباتی یەکگرتوانەیان پەرتەوازە بکات، ئەگینا مێژوی شاری هەولێر، هەڵگری بەهای لێبوردەیی و پێکەوە ژیان و دۆستایەتی و هاودڵی ئینسانیە.\nپەرەگرتنی ئەم تاوانانە لەلایەکیترەوە، بەڵگەی بێبڕوایی خەڵکە بەدامودەزگاکانی حکومەت و قوڵبوونەوەی قەیرانی سیستەمێکە کە بەزۆرو سەرکوت خۆی بەسەر ژیانو موقەدەراتی خەڵکدا داسەپاندووە و ئیتر نەک هەر ناتوانێ ئارامی و ئاسایشی کۆمەڵایەتی دابین بکات، بەڵکو خۆی بۆتە هۆکاری پشێوی کۆمەڵایەتی. ئاخر کەمنین ئەو تاوانانەی کەهاوڵاتیان شاهیدی لەسەر دەدەن کەبەدەستی بەرپرسان و پیاوانی بنەماڵەی دەسەڵاتدار ئەنجامدراون. ئێستاش ئەم دەسەڵاتە لە دۆخێکدا کەشکست و فەشلی خۆی دەپێوێ، کەشوهەوای ئەوەی خوڵقاندووە خه‌ڵك له‌سه‌ر قه‌رزوقۆڵه و کێشەی ورد په‌لاماری یه‌كتر بده‌ن و بکەونە بەرامبەر بەیەکەوە، نەکا لەناکا و په‌لاماری ده‌سه‌ڵات بده‌ن.\nئه‌م دەسەڵاتە پێی خۆشه خه‌ڵك له ناو خۆیدا دووبه‌ره‌كی هه‌بێ و له‌سه‌ر ئه‌و كێشانه‌ی ڕووبه‌ڕوویان ده‌بێته‌وه یه‌خه‌ی یه‌كتر بگرن و یه‌خه‌ی ده‌سه‌ڵاتداره‌كان نه‌گرن. تاكو خه‌ڵك سه‌رچاوه‌ی هه‌ژاری و نه‌هامه‌تی و قه‌رزداری و ڕق و توڕه‌یی ڕۆژانه له ناوچه‌وانی ئه‌و ده‌سه‌ڵاته‌دا نه‌بینێ و بگره به یه‌كتری بیڕێژن.\nبەڵام دەبێ کرێکاران و زەحمەتکێشان و هاوڵاتیانی شەرفەتمەندی شاری هەولێر وشیار و به ئاگا بن له‌و دۆخەی کەتێی کەوتوون و پەنجە لەسەر ئەو ڕاستیە دابنێن كه سه‌رچاوه‌ی سه‌ره‌كی هه‌موو نه‌هامه‌تی و كێشه‌كانیان ئه‌م ده‌سه‌ڵاته‌یه. بۆیە نابێ له كاتی بوونی كێشه‌یه‌كدا له‌گه‌ڵ یه‌كدا هه‌ڵچن، بەڵکو ده‌بێ ده‌ست له‌ناوده‌ست و به تێگه‌یشتن له‌وه‌ی كه كێشه و گیروگرفتی ژیانیان ده‌سه‌ڵات لێی به‌رپرسیاره، ڕووبەڕووی هەر رووداوێک ببنەوە و بەپشتبەستن بەخۆیان چارەسەری بکەن. هاوکات دەبێ ئەوان بزانن کە دادگا و پۆلیسه‌كانی دەسەڵات شوێنی سه‌ندنی ماف و عەدالەت نییه، بگره شوێنی بێدادی و جه‌وره. کەوایە ئه‌م دەسەڵاتە، کە شوێنی ژیان و كاری خه‌ڵكیان نا سه‌لامه‌ت و نائه‌من كردووه و لەسایەی دامو دەزگای سەرکوتگەر و میلیشیاكانیاندا بۆنەتە بكوژ و ببڕ، ئەوا خه‌ڵكیش دەبێ بۆ بەدەستهێنانی ژیانێکی سه‌لامه‌ت و شایسەتەی ئینسانی کەدەستی تاوانکاری نەیگاتێ، ڕیزی خەباتی خۆیان بۆ کۆتاییهێنان بەم دەسەڵات و سیستەمەی کە لەسەر بنەمای جیاوازی چینایەتی و ستەم و تاوانکاری دامەزراوە، یەکگرتوو بکەن و بهێننە مەیدانەوە.\n٢ ی كانونی یه‌كه‌می ٢٠٢٠


Home›هەواڵ›کوردستان›شوێنەکەیان دراوەتە کەسێک بیکاتە گەراج، لە هەولێر خاوەن نووسینگەکانی شۆفێری گردبوونەوە\nماوەی سێ ڕۆژە خاوەن نووسینگەکانی ڕاهێنانی شۆفێری لەبەردەم بەڕێوەبەرایەتی هاتووچۆی هەولێر بەشی پێدانی مۆڵەت ناڕەزایی دەردەبڕن و ئەمڕۆش مانگرتنیان ڕاگەیاند.\nبەشدار کەمال شۆفێری یەکێک لە نووسینگەکان بە SNNی ڕاگەیاند، ئێمە ژمارەیەکی زۆر خاوەن نووسینگەی ڕاهێنانین بۆ شۆفێرانی نوێ بەتایبەت ئەوانەی مۆڵەتی شۆفێری دەردەکەن، چەندین ساڵە ئێمە ڕاهێنان بەشۆفێران دەکەین لەبەردەم بەشی مۆڵەت، بەڵام ئێستا نیازیان هەیە لێرە دەرمان بکەن.\nوتیشی: “داواکاری ئێمه ئەوەیە یان ئەوەتا لەشوێنی خۆمان لێمان بگەڕێن، یان زەوی ترمان لەو نزیکە بۆ دابینبکرێت تاوەکو کاری خۆمان بکەین”.\nوتیشی: “لەبەردەم بەشی مۆڵەت گۆڕەپانی ڕاهێنان هەیە بەبێ بەرامبەر گۆڕەپانەکەی ئێمه و گەراجێکی وەستانی ئۆتۆمبێل لەتەنیشتمان هەمووی دراوەتە کەسێک بۆ ئەوەی بیکات بەگەراجێکی گەورەی وەستانی ئۆتۆمبێل، ئێمەش ڕازی نین، بۆیە مانگرتنمان ڕاگەیاندووە”.\nراشیگەیاند “ئەگەر بەیانی لایەنە پەیوەندیدارەکان رێگا چارەیەکمان بۆ نەدۆزنەوە ئەوا لەبەردەم پەرلەمانی کوردستان مانگرتن ڕادەگەیەنین تا ئەوکاتەی داواکارییەکانمان جێبەجێدەکەن “.\nتەعریبێکی تر بەشێوازێکی جیاواز… پارێزگاری کەرکوک بەنیازە 10 هەزار پارچە زەوی ...\nئەنجومەنی وەزیران بڕیاری رێکخستنەوەی داهاتە گشتییەکان ودوو پڕۆژە یاسای پەسەند کرد


بۆچی نابێ پابەند بین؟\nنوسەر و ڕۆشنبیر\nوەڵامی هەرێمی كوردستان بۆ بڕیاری دادگەی فیدڕاڵی لەبارەی بابەتی نەوت یەكلاییكەرەوەیە و پابەندی نابێت. لە ڕاستیدا بڕیاری پابەندنەبوون لە هیچەوە نەهاتووە، بەڵكو كۆمەڵێك هۆكاری سیاسی و مێژوویی و دەستووری خۆی لە پشت ئەو پابەندنەبوونەدا دەبینێتەوە.\n1. لەنێوان هەرێم و بەغدا لەسەر دۆسیەی نەوت و سەرجەم دۆسیە هەستیارەكانی تر بێ متمانەییەكی قووڵ هەیە. لە دوای پەسەندبوونی دەستووری ئێراق، بەغدا 55 ماددەی دەستووری پێشێل كردووە. ئەو پێشێلكردنە بە ئاشكرا دژی بەرژەوەندییەكانی هەرێمی كوردستان بووە. ماددەی 140 سەرباری ئەوەی بڕیاری دادگەشی بۆ دەرچووە، بەڵام هێشتا جێبەجێ نەكراوە و هیچ دامەزراوەیەكی ئێراقیش لەسەر ئەوە بەدەنگ نەهاتووە كە بۆچی دەستوور پێشێل دەكرێت.\n2. یاساكانی هەڵبژاردن هەمیشە بەشێوەیەك داڕێژڕاون كە زیان لە پێگە و نوێنەرایەتیكردنی ڕاستەقینەی كوردستان لە ئەنجوومەنی نوێنەرانی ئێراق دەدات.\n3. لەو ساڵانەی كە بودجەی هەرێمی كوردستان لە بەغداوە دەهات هیچكاتێك بەغدا پابەندی ئەوە نەبووە كە 17%ی بەشە بودجەی هەرێم بنێرێت و كەمتر لە 10%ـی ناردووە.\n4. ئەگەرچی بەپێی دەستوور پێشمەرگە بەشێكە لە مەنزوومەی بەرگریی ئێراق كەچی هەتا ئێستا و تەنانەت لە شەڕی داعشیش یەك فیشەك و یەك دیناریش وەك بەشی پێشمەرگە لە حكوومەتی ئێراقەوە نەهاتووە.\n5. سەبارەت بە بابەتی نەوت و گاز، هەرێمی كوردستان هیچ هەنگاوێكی پێچەوانەی دەستوور نەناوە. لە شوباتی 2007ـدا هەموو ئامادەكارییەكان بۆ یاسای نەوت و گاز تەواو بوو و ڕێككەوتن لەنێوان هەرێم و حكوومەتی ئەو كات هەبوو بۆ پەسەندكردنی یاسای نەوت و گاز، بەڵام حكوومەتی ئێراقی دەستی كرد بە كاتكوشتن و بیانووهێنانەوە. ئەوكات حوسێن شەهرستانی كە وەزیری نەوتیش بوو باسی ئەوەی كردبوو كە پێویستە حكوومەتی ئێراقی خەمساردی لەو بابەتە بكات و كات بكوژێ، كوردەكان ئەو توانایەیان نابێ خۆیان نەوت دەربهێنن. ئەمە نیەتی حوكمڕانەكانی بەغدای ڕوونتر كرد كە بڕوایان بە دەستوور و شەراكەت نییە. هەرێمی كوردستان خۆی نەوتی دۆزییەوە و دەریهێنا، بەڵام كاتێك هەرێم ناچار بوو نەوت هەناردەی دەرەوەی بكات كە حكوومەتی ئێراق لە مانگی شوباتی 2014ـدا بودجەی هەرێمی بڕی. بڕینی بودجەی خەڵكی كوردستان هەنگاوێكی نایاسایی و نادەستووری و تاوانێكی گەورە بوو، چونكە بە بڕینی بودجە سەرجەم خەڵكی كوردستان و تەنانەت منداڵی شیرەخۆریش كرانە ئامانج. هەر لەبەر ئەو كردەوە نادەستووریەی حكوومەتی ئێراق، بۆ ئەوەی هەرێم بتوانێ بودجە دابین بكات، حكوومەتی هەرێم دەستی كرد بە هەناردەكردنی نەوت. لە ڕاستیدا ئەوە سیاسەتە هەڵەكانی بەغدا بوو كە هانی هەرێمی دا نەوت دەربهێنێ و هەناردە بكات. ئامانجی حكوومەتی ئێراقی لە بڕینی بودجە خنكاندنی هەرێم و وەستاندنی گەشەسەندنەكەی بوو، بەڵام ئابووریی سەربەخۆی هەرێم ئەو سیاسەتەی بەغدای وەستاند.\n6. لە گەشەی ئابووری و سەقامگیری و خۆشگوزەرانیدا سەرباری بڕینی بودجە و كێشەی جۆراوجۆر، هەرێمی كوردستان لەچاو ئێراق سەركەوتنی زیاتری بەدەست هێناوە. ئەوە لە حاڵێكە كە داهاتی ئێراق لە دوای ڕووخانی سەددام یەك تریلیۆن دۆلاری تێپەڕاندووە و كەس نازانێ ئەو هەموو پارەیە بۆ كوێ چوو و بۆ دەبێ خەڵكی ناوەند و باشووری ئێراق لە هەژاریدا بژیین.\n7. بڕیاری دادگەی فیدڕاڵی لەم تەوقیتەدا بڕیارێكی سیاسی بووە بە پلەی ئیمتیاز و ئامانج لێی گوشارهێنانە بۆ هەرێمی كوردستان و پارتی بۆ ئەوەی دەستبەرداری هەڵوێستە سیاسییەكانی بێت. ئامانجی كۆتایشی بچووككردنەوەی تواناكانی هەرێم و بەهێزكردنی ناوەند و بەتاڵكردنەوەی فیدڕاڵیزمە لە ماناكانی خۆی. بڕیارەكە سیاسیە و دەبێ بە ڕێككەوتنی سیاسیش عیلاج بكرێت و كاركردن بۆ سەپاندنی بڕیارێكی سیاسی كێشەتان قووڵتر دەكات.\n8. هەرێمی كوردستان پابەندی ئەو بڕیارە نابێت، چونكە بڕیارەكە بە نەفەسێكی شۆڤێنی و نادەستووری دەرچووە. بڕیاری ئەو لایەنە سیاسییانەی لە پشتە كە لە شازدەی ئۆكتۆبەر خاكی كوردستانیان داگیر كرد و ئێستاش ڕۆژانە دڕۆن و مووشەك لە هەرێمی كوردستان دەگرن.\n9. نەوت و سامانە سرووشتیەكان موڵكی گەلی كوردستانە. ئەو سامانە بۆ ماوەی سەد ساڵ بۆ بەهێزكردنی دەوڵەتی ئێراق و وێرانكردن و جینۆسایدی كوردستان بەكار هاتووە. هیچ گەرەنتییەك نییە كە حوكمدارانی ئێستای ئێراق هەمان سناریۆی سەدساڵ پێش دووبارە نەكەنەوە. هیچ گەرەنتییەكیش نیە كە حكوومەتی ئێراق لە حاڵەتی دەستبەسەرداگرتنی كەرتی نەوت و گازی هەرێم پابەندی ئەوە بێت بەشە بودجەی هەرێمی كوردستان بنێرێت، چونكە ئەزمونی تاڵی بڕینی بودجەی لەگەڵ بەغدادا هەیە.\n10. هەرێمی كوردستان هیچ دەستەڵاتێكی لە نەوتی بەسڕا و ڕۆمەیلەی نیە و بەشداریش نیە لە تەرسیمی سیاسەتی نەوتیی ئێراق، مەعقووڵ نیە خۆی لەو مافەش بێبەش بكات كە دەستی لە ڕەسمی سیاسەتی ئابووری و نەوتی خۆی هەبێت كە موڵكی خۆیەتی و سەروەتێكی سرووشتیە.\n11. كوردستان سەدساڵ ئەزموونی تاڵ و پڕ لە كارەساتی لەگەڵ حوكمی ناوەندگەرایی و شۆڤینیەت و پێشێلكردنی شەراكەت هەیە و باش شارەزایانە. بۆیە ملكەچی بڕیاری ئەوانەش نابێت كە ئامانجی كۆتاییان نەهێشتنی هەرێمی كوردستانە.\n12. بەداخەوە لەناوخۆدا بەهۆی ئیرهابی فكری و پۆپۆلیزمەوە ئەو قەناعەتە لای بەشێك لە خەڵك دروست بووە كە دەبێ بە بڕیاری دادگەی فیدڕاڵی خۆشحاڵ بن، بەڵام حەقیقەتێك هەیە كە لە ئێراقدا دامەزراوەكان و یاسا سەروەر نین و میلیشیا و میزاج و ئیرادەی تایفی و دەرەكی باڵادەستە. ئەو ئیرادە و میزاجەی ژیانی لە هاووڵاتیانی ئێراقی تاڵ كردووە و دۆزەخی بۆ خوڵقاندوون بە دڵنیاییەوە خێری بۆ خەڵكی كوردستان ناوێت.\nئەلفوبێ لە شیعەكان فێر بن\nحەفت خاڵی سادە\nكوردی زۆر تەنیا، دەریچەكانیش داخراون\nڕیفراندۆم نەكرا بوو\nهەدیە بۆ سوننە و شیعه\nگوزەر بەنێو دۆزەخدا


هەمەڕەنگ :: 12/01/2019 :: 4263 جار بینراوە\nله‌مڕۆدا ده‌ست ده‌كه‌یت به ڕێگایه‌كى درێژى پیشه‌یی و له‌مباره‌یه‌وه هه‌ست به دڵه‌ڕاوكێ ده‌كه‌یت، خۆشه‌ویسته‌كه‌ت له‌مڕۆدا زیاتر هه‌ستت پێده‌كات و به‌رپرسیاریه‌تى په‌یوه‌ندییه‌كه‌تان هه‌ڵده‌گرێت.\nگفتوگۆیه‌ك ئه‌نجام ده‌ده‌یت و تێیدا ڕا و بۆچوون و زانیارى نوێ له‌باره‌ى پیشه‌كه‌ته‌وه ده‌گۆڕیته‌وه، له ڕووى سۆزدارییه‌وه سه‌ره‌تایه‌كى نوێت ده‌بێت و هه‌ست به دڵخۆشى ده‌كه‌یت.\nدووربكه‌وه‌ره‌وه له درووستكردنى دوژمنایه‌تى له‌سه‌ر كاره‌كه‌ت و سوود له‌و هه‌لانه وه‌ربگره كه بۆت درووست ده‌بێت، به‌رامبه‌ر خۆشه‌ویسته‌كه‌ت زوو بڕیار مه‌ده تا به ته‌واوى بابه‌ته‌كه‌ت بۆ ئاشكرا ده‌بێت.\nله‌مڕۆدا زانیارییه‌كى نوێ وه‌رده‌گریت له‌سه‌ر پرۆژه‌یه‌كى پیشه‌یی نوێ و هه‌وڵده‌ده‌یت نیشانی بده‌یت كه ده‌توانیت به‌رپرسیاریه‌تیت پێهه‌ڵبگیرێت، دووربكه‌وه‌ره‌وه له له‌به‌رده‌وام سه‌رزه‌نشت كردنى خۆشه‌ویسته‌كه‌ت تا لێت بێزار نه‌بێت و دوور نه‌كه‌وێته‌وه\nدۆخى سه‌ر كاره‌كه‌ت زۆر باشده‌بێت و ئه‌و ئه‌ركانه‌ى پێت سپێردراوه به سه‌ركه‌وتوویى ئه‌نجامى ده‌ده‌یت، گۆڕانكارى و به‌ره‌وپێشچوونى زۆر له په‌یوه‌ندییه سۆزدارییه‌كه‌تدا ڕووده‌دات.\nله ڕووى پیشه‌ییه‌وه تووشى هه‌ندێك دڵه‌ڕاوكێ ده‌بیت، به‌ڵام ده‌توانیت قه‌ره‌بووى كاتى به‌سه‌رچووت بكه‌یته‌وه، له ڕووى سۆزدارییه‌وه هه‌ست به ئاسووده‌یی و دڵخۆشى ده‌كه‌یت له‌گه‌ڵ خۆشه‌ویسته‌كه‌تدا.\nداواى لێبووردن بكه له هاوكاره‌كانت له‌و هه‌ڵانه‌ى به‌رامبه‌ریان ئه‌نجامت داوه، هه‌ڵسوكه‌وته‌كانى ئه‌م دوواییه‌ت ده‌بێته هۆى دوورخستنه‌وه‌ى خۆشه‌ویسته‌كه‌ت.\nدۆخى دارایت له‌مڕۆدا به‌ره‌و باشتر بوون ده‌ڕوات و باشتر ده‌توانیت كۆنترۆڵى چه‌ند بابه‌تێكى پیشه‌یی بكه‌یت، له ڕووى سۆزدارییه‌وه له ماوه‌یه‌كى زۆر باشدایت و خه‌ونه‌كانت دێنه دى.\nله دوا نیوه‌ڕۆى ئه‌مڕۆ گفتووگۆ له‌باره‌ى هه‌ندێك بابه‌تى مادییه‌وه ده‌كه‌یت و هه‌وڵبده هێمن بیت و كۆنترۆڵى كاردانه‌وه‌كانت بكه‌یت، هه‌ندێك فشار له‌سه‌ر خۆشه‌ویسته‌كه‌ت درووست ده‌بێت و پێویسته له‌م ڕۆژانه‌دا زیاتر ئاگادارى بیت.\nله ڕووى پیشه‌ییه‌وه پڕۆژه‌یه‌كى گه‌وره به‌ده‌ستده‌هێنیت و هه‌نگاوێكى گه‌وره به‌ره‌و پێشه‌وه ده‌چیت، له ڕووى سۆزدارییه‌وه تووشى دڵه‌ڕاوكێ ده‌بیت له‌باره‌ى هه‌ندێك بڕیاره‌وه و هه‌وڵده‌ده‌یت چاره‌سه‌رى گونجاو له‌گه‌ڵ خۆشه‌ویسته‌كه‌تدا بدۆزیته‌وه.\nله‌مڕۆدا پێویسته كار و ئه‌ركه‌كانت به باشى جێبه‌جێ بكه‌یت و كه‌مته‌رخه‌مى تێدا نه‌كه‌یت، له‌گه‌ڵ خۆشه‌ویسته‌كه‌تدا به نه‌رمونیانى مامه‌ڵه بكه.\nداهاتوویه‌كى پیشه‌یی باش چاوه‌ڕێت ده‌كات، پێویسته هه‌ندێك هه‌نگاوى ته‌واو نه‌كراو و گرنگى پیشه‌یی ته‌واو بكه‌یت تا بگه‌یت به ئامانجه‌كانت.


لە کەرکوکەوە پەیامێکی توند ئاڕاستەی عەبادی دەکرێت - RojNews\nلە کەرکوکەوە پەیامێکی توند ئاڕاستەی عەبادی دەکرێت\nژمارەیەک پەرلەمانتاری کورد پەیامێک ئاڕاستەی عەبادی دەکەن و ڕایدەگەیەنن: "له سنووری کەرکوک، کردەی ته‌عریب لەلایەن ئەو بەعسیانەی لە رابردوو بوونە مایەی نەگبەتیی بۆ ئەم وڵاتە بەڕێودەچێت، بۆیە وا دێتە بەرچاومان، کە جارێکی دیکە بەعس هاتبێتەوە سەر دەسەڵات".\nنیوه‌ڕۆى ئه‌مڕۆ له باره‌گاى مه‌کته‌بى سیاسى یه‌کێتى له شارى که‌رکوک کۆنگره‌یه‌کى ڕۆژنامه‌نووسى هاوبەش بۆ پەرلەمانتارانی عێراق ڕێبوار ته‌ها و محەمەد عوسمان لە فراکسیۆنی یەکێتی ڕێکخرا.\nسه‌ره‌تا، محەمەد عوسمان، وتى:"لێره‌وه نامه‌یه‌ک ئاڕاسته‌ى حه‌یده‌ر عه‌بادى، سه‌رۆک وه‌زیرانى عێراق ده‌که‌ین وزۆر به ڕاشکاویى پێى ڕاده‌گه‌یه‌نین که له ناوچه‌کانى سه‌رگه‌ران و دوبز و داقوق و له‌یلان و له زۆربه‌ى شوێنه‌کانى تر شارى که‌رکوک، کردەی ته‌عریب لەلایەن ئەو بەعسیانەی لە رابردوو بوونە مایەی نەگبەتیی بۆ ئەم وڵاتە بەڕێودەچێت، بۆیە وا دێتە بەرچاومان، کە جارێکی دیکە بەعس هاتبێتەوە سەر دەسەڵات".\nئه‌و په‌رله‌مانتاره، وتیشى:"دابه‌شکردنى زه‌وی و زار له که‌رکوک و قه‌زاو ناحیه‌کانى دور له یاسا دور له ئاگه‌دارى ده‌وڵه‌ت ئه‌مه‌ش واى کردووه ژیان و په‌یوه‌ندى کۆمه‌ڵایه‌تى له ناوچه‌که تێکبدات,\nمحەمەد عوسمان، وتیشى:"لادانى به‌رپرسه کورده‌کان له داموده‌زگاکاندا وه‌ک قائیمقامیه‌ت و به‌رێوبه‌ره گشتیه‌کان و له سه‌رۆک بەشسەکان بووه به دیارده، ئه‌مه‌ش پێچه‌وانه‌ى ده‌ستور و هه‌موو بنه‌مایاسایه‌کانه".\nئه‌و په‌رله‌مانتاره، زیاتر تیشکی خستەسەر دۆخی ناو شاری کەرکوک وتی:"لێره‌و له‌وێ ده‌بینین به‌بێ فه‌رمانى دادگا خه‌ڵک ده‌ستگیر ده‌کرێت، خه‌ڵک ڕفێندراوه وه تا ئه‌م کاته‌ش بێسەر و شوێنه، ئەمانە بووەتەهۆی ئەوەی یەکڕیزیی ن یشتیمانیی تێکبچێت و دوورنییە شەڕی پێکهاتەکان دروست ببێت".\nمحەمەد عوسمان، لە کۆتاییدا داوای لە عەبادی کرد، کە پابه‌ندى ده‌ستور و ماده ده‌ستوریه‌کان بێت به تایبه‌ت له ناوچه دابڕێندراوەکان و وتی:"ئه‌م ناوچانه ده‌بێت به هێزى هاوبه‌ش به‌ڕێوه‌ببردرێت و له‌ده‌ستوریشدا هاتووه و ده‌بێت کارى پێبکرێت".\nپاشان، ڕێبوار ته‌ها، وتى:"هیچ هێز و لایه‌نێک ناتوانێت به سه‌پاندنى هێز ئیراده‌ى خۆى به‌سه‌ر ئیراده‌ى لایه‌نه‌کانى تردا فەرز بکات له که‌رکوک، به‌ڵام به‌داخه‌وه ئه‌وه‌ى له چه‌ند مانگى رابردوو بیندراوه له که‌رکوکفه‌رزى ئیراده‌یه به‌سه‌ر ئیراده‌ى لایه‌نى تر به تایبه‌تیش به‌سه‌ر نه‌ته‌وه‌ى کورد له که‌رکوک و دوزخورماتوو وه‌ده‌وروبه‌رى، بۆیە بە باشمان زانی لێرەوە ئەم نامە تایبەتە ئاڕاستەی عەبادی بکەین".


بووكی ئێزدی دوای چه‌ند ساڵ له دیلی كه‌مێك شادی بۆ ده‌گه‌ڕێته‌وه – Knwe.org\nسەرەکی » ئاراستە » بووكی ئێزدی دوای چه‌ند ساڵ له دیلی كه‌مێك شادی بۆ ده‌گه‌ڕێته‌وه\nدوای چوار ساڵ ئاواره‌یی ده‌ربه‌ده‌ری تۆزقاڵێك شادی‌و خۆشی ئاهه‌نگ گێڕان گه‌ڕایه‌وه بۆ كۆمه‌ڵگه‌ی ئێزدییه‌كان له زێی خۆیان، ئه‌ویش له جه‌ژنه گه‌وره‌كه‌یاندا كه پێی ده‌ڵێن جه‌ژنی سه‌ری ساڵ‌و ده‌كه‌وێته ناوه‌ڕاستی مانگی نیسانی هه‌ر ساڵێكه‌وه، هه‌روه‌ها له‌گه‌ڵ یه‌كه‌م چوارشه‌ممه ده‌بێت له‌و مانگه‌دا هه‌ڵبه‌ت به پێی ساڵنامه‌ی هه‌تاوی، كه 13 پێش زایین ده‌كه‌وێت، ئه‌و رۆژه له ئه‌ده‌بیاتی ئێزدییه‌كاندا به چوارشه‌ممه سووره ناسراوه.\nله ئاهه‌نگی ئه‌م جه‌ژنه دێرینه‌دا، كه له هه‌موو جه‌ژنه‌كان نزیكتره له رۆحی ئێزدییه‌كانه‌وه، به تایبه‌ت كه جه‌ژنی ئه‌فراندن‌و چێبوونه‌و له‌گه‌ڵ هاتنی به‌هار‌و خه‌مڵینی ده‌شت‌و ده‌ر به گوڵوكان نیشانه‌ی نوێبوونه‌وه‌ی ژیان‌و سروشته. هه‌زاران ئێزدی له په‌رستگا‌و رووگه‌ی رۆحی خۆیان كه لالشه‌و به دووری 60 كیلۆمه‌تر كه‌وتۆته باكووری شاری موسڵه‌وه كۆبوونه‌وه، ئاهه‌نگ به ده‌نگی میوزیك‌و ده‌ف ده‌ستی پێ كرد‌و 365 مۆمیش داگیرساوه، كه ئاماژه‌یه بۆ ژماره‌ی سه‌رجه‌م رۆژه‌كانی ساڵ، له‌سه‌ر مه‌زاری شێخ عوده‌ی بن مسافر كه لای ئێزدییه‌كان پیرۆزه رێوره‌سمه‌كه به‌ڕێوه‌چوو، جه‌ژنی به‌ڕێ كردنی ساڵی رابردوو پێشوازی له ساڵی نوێ پیرۆز كرا، جه‌ژنی كۆتایی زستانێكی سه‌خت، كه له رۆژگاره‌كانی رابردوودا بۆ دانیشتوانی ناچه شاخاوییه پڕ له هه‌ڵه‌ت‌و هه‌ڵدیره‌كان زستانێكی دژوار بووه.\nله‌و جه‌ژنه‌دا كچان‌و كوڕانی ئێزدی چوونه گوڵ چنین‌و گوڵی سروشتییان هێنا، ماڵه‌كان خاوێن كرانه‌وه‌و هه‌ر كه‌س به پێی توانای خۆی رایه‌خ‌و ناوماڵی نوێ كرده‌وه، خواردنی تایبه‌ت پێشكه‌ش كرا، له‌م مانگه‌دا بووك ناگوازرێته‌وه، له‌به‌ر ئه‌وه‌ی مانگی نیسان به جوانترین مانگی ساڵ داده‌نرێت‌و خه‌ڵكی ئێزدی جگه له بووكی نیسان به هیچ بووكێك رازی نابێت، ئه‌وه‌ش نه‌ریتێكه له باوو باپیرانه‌وه بۆیان ماوه‌ته‌وه.\nخۆشی‌و شادی ئێزدیان له لالش‌و شه‌نگالی وێرانه‌ی ده‌ستی داعش‌و شه‌نگالی به‌ر هه‌ڕه‌شه‌ی ئێستای توركیا، سێبه‌ری هه‌واڵێك باڵی به‌سه‌ر جه‌ژنه‌كه‌دا كێشابوو، ئه‌ویش هه‌واڵی ئازاد كردنی شه‌ش كچ‌و منداڵێكی ئێزدی بوو له ده‌ستی داعش له سوریا، ئازاد كردنی ئه‌و كچانه‌و منداڵه‌كه له سه‌ره‌تای مانگی نیساندا‌و به هاوكاری هه‌ندێك لایه‌نی نه‌ناسراو جێبه‌جێ بووه، هه‌واڵه‌كه برینی رفاندن‌و به كۆیله كردنی سه‌دان كچی ئێزدی وه سوێ هێناوه‌یه، برینی رفاندنی ئه‌و شه‌ش هه‌زار‌و 417 كچه ئێزدییه‌ی له مانگی ئابی 2014دا داعش رفاندنی‌و كردنی به سه‌بیه‌و به كۆیله‌و كڕین‌و فرۆشیان پێوه ده‌كردن، برینی چاره‌نووسی نادیاری كچانی ئێزدی دیسان كولایه‌وه.\nكوێره‌وه‌ری‌و به‌دبه‌ختی ژیانی ئێزدیان ته‌نها ئاواره‌بوون‌و رفاندنی كچه‌كانیان نییه، به‌ڵكو مان‌و نه‌مانیان له مه‌ترسیدایه له‌و ناوچه‌یه‌ی كه زێدی خۆیانه‌و ده‌كه‌وێته باكووری عیراق‌و ده‌شتی موسڵه‌وه، هۆكاره‌كه‌یشی كۆچی به‌رده‌وامی رۆڵه‌كانیانه، كه له نه‌بوونی دڵنیایی‌و نائومێدی‌و نادیاری دواڕۆژی ئێزدییه‌كانه، چونكه ئه‌وان له‌سه‌ر خاكی باب‌و باپیری خۆیان تا ئێستا ده‌یان جار كۆمه‌ڵكوژییان به‌رامبه‌ر كراوه، هه‌موو ئه‌و هێرش كوشتوبڕانه‌ش وه‌ك خۆیان ده‌یگێڕنه‌وه به ئامانجی له ریشه ده‌رهێنانی ره‌چه‌ڵه‌كی ئێزدی بووه له ناوچه‌كه‌دا كه له دێر زه‌مانه‌وه خاكی خۆیانه.\nجگه‌له هه‌ڕه‌شه‌و مه‌ترسی ئه‌منی له‌سه‌ریان، كۆمه‌ڵگه‌ی ئێزدییه‌كان به‌ده‌ست دووبه‌ره‌كی سیاسی‌و ئایینیشه‌وه ده‌ناڵێنێت، ئه‌مه‌ش ده‌رگای به رووی مشتومڕ له‌سه‌ر ناسنامه‌یاندا كردۆته‌وه، ئه‌مه‌یان تازه‌یه بۆ ئێزدییه‌كان، كه خاوه‌نی ئایینێكی داخراون‌و ئایینه‌كه‌یان هه‌وڵی فراوانبوون نادات، سه‌دان ساڵه له به‌رزاییه‌كانی شێخان‌و شه‌نگال خۆیان ده‌پارێزن‌و به‌ره‌نگاری مه‌ترسییه‌كان‌و بارودۆخی ژیانی سه‌خت‌و ده‌بنه‌وه‌و رووبه‌ڕووی فراوانبوونی زۆرینه‌كانی ده‌وروبه‌ریان ده‌بنه‌وه، دوای ئه‌و هه‌موو ساڵانه‌ش كاره‌ساتی كۆمه‌ڵكوژی دووباره به‌رۆكی پێ گرتنه‌وه.\nله كاتێكدا كه ئێزدییه‌كانی سه‌ر به په‌رستگای لالش‌و ئه‌نجومه‌نی رۆحانی، كه بناغه‌ی ئایینی شێوازی كوردی پێوه دیاره، هه‌ندێك ده‌نگی نوێ له ناو لاوه‌كاندا به‌رز بۆته‌وه‌و پێشنیازی رۆشنبیرانه‌یان هه‌یه بۆ لێكردنه‌وه‌ی سیفه‌تی ئایینی له ئێزدییه‌كان‌و وه‌رگرتنی سیفه‌تی فیكری‌و فه‌لسه‌فی وه‌رگیراو له سروشت، هاوشێوه‌ی ئایینه كۆن‌و دێرینه‌كانی میزۆپۆتامیا، كه لانكه‌ی زۆرێك له شارستانی‌و ئایینه دێرینه‌كانه. ئه‌م بیرۆكه‌یه ئێزدی له‌گه‌ڵ ئایینه ئاسمانییه ئیبراهیمییه‌كان رووبه‌ڕوو ده‌كاته‌وه، كه بیروباوه‌ڕی یه‌كتاپه‌رستی په‌ێڕه‌و ده‌كه‌ن.\nناكۆكی له‌سه‌ر ناسنامه‌ی ئێزدییان له دوای كۆمه‌ڵكوژییه‌كانه‌وه سه‌ری هه‌ڵدا، كه په‌رته‌وازه بوون‌و زۆریان به ناچاری ناوچه‌كه‌ی خۆیان جێهێشت‌و پاشان ده‌سته‌و گروپیان لێ بۆوه‌و هه‌ریه‌كه‌یان سه‌ر به سه‌رچاوه‌یه‌كی سیاسی بوون، هه‌ندێكیان بوونه لایه‌نگری بیری عه‌بدوڵڵا ئۆجه‌لان-ی ماركسی، كه ئێستا له دوورگه‌یه‌كی دابڕاودا له زیندانی حكومه‌تی توركیادایه، هه‌ندێكی تریشیان بوونه لایه‌نگری پڕۆژه‌كه‌ی سه‌ركرده‌ی كورد بارزانی، لایه‌نی سێیه‌میشیان پێیان باشه له چوارچێوه‌ی ده‌وڵه‌تی عیراقدا بمێننه‌وه‌و پارێزگاری له ناسنامه‌ی سه‌ربه‌خۆی خۆیان بكه‌ن وه‌ك میلله‌تێك له‌گه‌ڵ میلله‌ته‌كانی تری عیراقدا بژین.\nله چاوه‌ڕوانی هه‌ڵبژاردنه‌كه‌ی 12ی ئایاردا، كه زیاتر له 50 ئێزدی له رێگه‌ی حزب‌و لایه‌نی جیاجیاوه به‌شداری تێدا ده‌كه‌ن‌و خۆیان كاندید كردووه به‌و هیوایه‌ی ببنه نوێنه‌ری چاره‌كه ملیۆنێك ده‌نگده‌ری ئێزدی، یاسای هه‌ڵبژاردن به پێی سیستمی كۆتا ته‌نها یه‌ك كورسی بۆ ته‌رخان كردوون، هه‌رچه‌نده دادگای فیدراڵی جه‌خت له‌سه‌ر ئه‌وه ده‌كاته‌وه كه به ویژدانه‌وه‌و به پێی ژماره‌ی دانیشتوان مامه‌ڵه‌یان له‌گه‌ڵدا ده‌كرێت.\nچاودێران پێیان وایه ئه‌و ئێزدییه‌ی كورسی به‌ده‌ست ده‌هێنێت، له‌گه‌ڵ ئه‌و كه‌سایه‌تییه ئێزدیانه‌ی له رێگه‌ی حزب‌و لایه‌نه‌كانی تره‌وه‌و له ده‌ره‌وه‌ی سیستمی كۆتا ده‌چنه ناو په‌رله‌مان، له رووی سیاسییه‌وه رۆڵیان ده‌بێت له دووباره نه‌خشاندنه‌وه‌ی سیمای تایه‌فی ئێزدی، ئه‌ویش به پشتبه‌ستن به‌و ده‌نگانه‌ی جه‌ماوه‌ر پێی داون، له‌گه‌ڵ ئه‌مانه‌شدا چاوه‌ڕوان ده‌كرێت، رووداوی چاوه‌ڕوان نه‌كراو روو بدات‌و به پێچه‌وانه‌ی رابردووه‌وه كه‌سانی گه‌نج له ناو ئێزدییه‌كاندا ده‌ركه‌ون، كه ئه‌مه‌ش له ده‌ره‌وه‌ی نه‌ریتی باوی ئێزدییه‌كانه.


ئەپڵ قەیرانی بەرهەمهێنانی ئایفۆن 13ی هەیە\nلەسەر بڵاوكردنەوەی پۆستێكی هەڵە، كە تیایدا بانگەشەی بۆ كاندیدێكی یەكێتی كردووە، بەڕێوەبەری ڕاگەیاندنی وەزارەتی بازرگانی و پیشەسازی لەكارەكەی دوورخرایەوە.\nساڵح هەركی، بەڕێوەبەری ڕاگەیاندنی وەزارەتی بازرگانیی هەرێم بە تۆڕی میدیایی ئێستای ڕاگەیاند، “لە سەروبەندی بانگەشەی هەڵبژاردندا، بۆ ماوەی پێنج خولەك پۆستێك بەهەڵە لە پەیجی وەزارەت بڵاوبووەوە، كە بۆ فەیسەڵ كەریم خانی برادۆست بوو و دواتر سڕیمانەوە، بەڵام ئەوە هەڵایەكی گەورەی لەسەركرا”.\nوتیشی، “هەرچەندە ئێمە پۆستەكەمان بەهەڵە كردووە و بەمەبەست نەبووە، بەڵام ئەنجومەنی وەزیران لەماوەی 24 كاتژمێردا لیژنەی لێكۆڵینەوەی لەسەرمان پێكهێنا و بڕیاری دەركردنی منیان لە وەزارەتی بازرگانی دەركرد”.\nسزادراوەكە ڕەخنەی ئەوەی هەبوو، “پێشتر لە وەزارەتەكانی دیكە ئەو حاڵەتە هەبووە و بانگەشە بۆ پارتی كراوە، بەڵام بێدەنگی لێكراوە، بۆ ئێمەش كردیانە هەڵایەكی ڕاگەیاندن”.\nساڵح هەركی پرسیاری ئەوەی كرد، “لە چ شوێنێك حاڵەتی واهەبووە لەسەر هەڵەیەكی لەوجۆرە دەربكرێیت؟ لە كاتێكدا بەپێی یاسا دەبێت فەرمانبەر تاوانێكی گەورەی ئەنجامدابێت، یان خیانەتی نیشتمانیی كردبیت، یاخود فەرمانبەرەكە دەوامی نەكردبێت، ئەوكات لەكار دووریبخەیتەوە”.\nدەركردنی ئەو فەرمانبەرە لە كارەكەی لەسەر بانگەشەیەكی هەڵە، لەكاتێكدایە لە پەيجەكانی وەزارەتەكانی كارەبا و گواستنەوە و گەیاندن پۆست و بانگەشە بۆ پارتی دیموكراتی كوردستان و كاندیدەكانی كرا، بەڵام هیچ كەسێك لەسەر ئەو پرسە لێپێچینەوەی لەگەڵدا نەكرا و سزا نەدرا.\nبانگەشەی وەزارەتی كارەبا بۆ لیستی پارتی\nپۆلیسی سلێمانی تۆمەتبارێكی داواكراوی دەستگیركرد 14/10/2021\nسەدر: سەرۆك وەزیرانی داهاتوو نە خۆرهەڵاتی دەبێت نە خۆرئاوایی 14/10/2021\nبە پاساوی بانگەشە بۆ كاندیدێكی یەكێتی بەڕێوەبەری ڕاگەیاندنی وەزارەتی بازرگانی دەركرا 14/10/2021\nئەپڵ قەیرانی بەرهەمهێنانی ئایفۆن 13ی هەیە 14/10/2021\nعێراق.. 10 ملیۆن كەس لەژێر هێڵی هەژاریدا دەژین 14/10/2021\nهێزە ئەمنییەكان بڵاوەپێدەكرێن.. ڕێوشوێنە تەندروستییەكان لە سلێمانی چڕدەكرێنەوە\nبڕیارە لە ئێوارەی ئەمڕۆوە ڕێوشوێنە تەندروستییەكان لە سلێمانی چڕبكرینەوە و سەرۆكی لیژنە هاوبەشەكانیش دەڵێت، لەكاتژمێر 9ەوە كافتریا و…\nشانه‌ی ڕاگه‌یاندنی ئه‌منی عێراق ڕایگەیاند، لە پارێزگای كەركوك چوار حه‌شارگه‌ی داعشیان تەقاندووەتەوە و دەستیشیان بەسەر فڕۆكه‌یه‌كی بێفڕۆكه‌وان گرتووە.…\nبۆ جاری دووەم میدیاکانی نزیک لە پارتی کرێکارانی کوردستان ڕایدەگەیەنن، کە سوپای تورکیا ئەو چەکدارانەی ڕەوانەی لیبیای کردبوو…


ئاسایشی ئەورووپا گرەوی یارییە ژێئۆپۆلیتییەکانی واشنتۆنە - Mehr News Agency\n26 sermawezê 2018 - 08:16\nNews Code 23242\nئاسایشی ئەورووپا گرەوی یارییە ژێئۆپۆلیتییەکانی واشنتۆنە\nوەزیری دەرەوەی ڕووسیا وتی کە بورکراتەکانی یەکێتی ئەورووپا بە هۆی نەزانییەوە ئیزنی چالاکی سەربازی مەترسیدار دەدەنە ئەمریکا لە سنوورەکانی ڕووسیا؛ کارێک کە ئاسایشت ئەورووپا دەخاتە مەترسییەوە.\nبە ڕاپۆرتی ئاژانسی هەواڵی مێهر لە ڕاشا تودەی، سێرگەی لاورۆف وەزیری دەرەوەی ڕووسیا ئاشکرای کرد کە نەزانی بوروکراتەکانی یەکێتی ئەورووپا ئیزنی چالاکی مەترسیداری داوەتە ئەمریکا لە نزیک سنوورەکانی ڕووسیا کە ئەو کارە بەش بە حاڵی خۆی، ئاسایشی گشتی ئەورووپا دەخاتە مەترسییەوە.\nلاڤرۆف کە ڕۆژی شەممە لە دیداری خۆی لە وڵاتی پورتغاڵ، لە گفتوگۆ لە گەڵ ڕۆژنامەی خۆجەیی "پابلیۆکۆ" وتی قەیرانی ئۆکراین کە بۆ پاساوی گەمارۆکان دژی ڕووسیا بەکار دەچێت، "هەم ئاکامی یارییە ژێئۆپۆلیتیکییەکانە کە ئەمریکا و هاوپەیمانەکانی لە هەندێ لە وڵاتەکان بەڕێوەی دەبەن و هەم ئاکامی نەزانی و بێ ئاگایی بوروکراتەکانی ئەورووپایە.\nئەو دیپلۆماتە پایە بەرزەی ڕووسیا لە درێژەدا زیادی کرد کە رێبەری یەکیتی ئەورووپا بە نووقاندنی چاوی خۆی بە ڕووی کوودەتا چەکدارییەکە لە کیێف، نە تەنیا بنەماکانی خۆی کردە قوربانی؛ بەڵکوو پەیڕەویی لە ڕێبەرایەتی واشنتۆن کرد و چووە ڕیزی گەمارۆکانی دژ بە ڕووسیاوە.\nشیاوی باسە کە لە فێڤریەی ٢٠١٤، ڤیکتۆر یانوکوویچ سەرۆک کۆماری ئەو کاتەی ئۆکراین، دوابەدوای شۆڕشی توندئاژۆوانە دەستی لە دەسەڵات کێشا. چەند مانگ پاش ئەوە، دەوڵەتی نوێ لە کیێف ئۆپراسیۆنێکی لە ژێر ناوی ئۆپراسیۆنی دژە تیرۆریستی لە باشووری ڕۆژهەڵاتی ئەو وڵاتە و دوابەدوای خۆبواردنی خەڵک لە قبووڵ کردنی ئاکامی ئەو کوودەتا بەڕێوە برد.\nتێکهەڵچوون لە دنباس کە تا ئێستا زیاتر لە ١٠ هەزار کەس قوربانیی بە دواوە بووە، هەروا درێژەی هەیە. لە بەرانبەردا وادیارە کە بەرپرسانی ئۆکراین نایانەوێت پێبەندی ڕێککەوتنێکی ئاشتی بن کە لە گەڵ دوو کۆماریی دونتسک و لوگناسک بەستو ویانە.\nلاڤرۆف لە درێژەدا وێڕای دەربڕینی سەرسووڕمانی خۆی وتی: " ئێستا ئێمە چیمان هەیە؟ گفتوگۆی نێوان ڕووسیا و یەکێتی ئەورووپا بەتواوەتی خەساری دیوە. بەرهەم هێنەرانی ئەورووپی(بەهۆی گەمارۆکان و کاردانەوەی بەرانبەری مسکۆ) ملیارها دۆلار زیانیان پێگەیشتووە. و ئەمە تێکهەڵچوونێکی نوێ لە ئەورووپایە.\nناوبراو لە درێژەدا زیادی کرد: بەڵام ئەمریکییەکان کە بەرپرسی سەرەکی و ڕاستەوخۆی ئەم دۆخەن لە ئەورووپا، یچ خەسارێکیان پێ ناگات.\nلاڤرۆف بە ئاماژە بە بەهێز بوونەوە و پەرە سەندنی هێزەکانی ناتۆ لە ماوەی ساڵانی دواییدا لە ڕۆژهەڵتی ئەورووپا وتی: جگە لە ئەوە، ئەوان لە ئەو دۆخە بۆ دەستپێکی چالاکی سەربازی مەترسیدار لە نزیکی سنوورەکانی ڕووسیا و لە ڕێگای ڕێکخستنی چەکی سەربازی نوێ لە دراوسێی ئێمەوە کەڵک وەردەگرن؛ جێگایەک کە ئێمە هیوادار بووین هیچ جۆرە ئەگەرێک بۆ ڕێکخستنی شەڕێکی ساردی دیکە تێیدا نەبێت.\nوەزیری دەرەوەی ڕووسیا هەروەها وتی: ئاسایشی ئەورووپا و نەتەوەکانی بوونەتە گرەوی دەستی سیاسەتە ماڵوێرانکەرەکانی ئەو دیوی ئاتلانتیک.


Mewda Media | كێشه‌ی كورد، كێشه‌یه‌كی نێوده‌وڵه‌تییه\nره‌نگه هه‌ریه‌ك له ئێمه به ده‌ربڕینێكی ساده ده‌یان جار ئه‌و پرسیاره‌مان له خۆمان كردبێت کە بۆچی كورد نه‌بووه به هیچ؟ ده‌بێت هۆكارێكی شاراوه له‌پشتی ئەوەوە هه‌بێت كه بۆچی هه‌ریه‌ك له گه‌ل و نه‌ته‌وه‌كانی ناوچه‌كه بوونه‌ته خاوه‌نی كیانی خۆیان و كورد هه‌ر به ژێرده‌سته‌یی ماوه‌ته‌وه؟ فارس و عه‌ره‌ب و تورك وه‌كو سێ دراوسێی له مێژینه‌ی كورد، هه‌ریه‌كه‌یان له قۆناغێكی جیاجیا هاتوونه‌ته ناوچه‌كه و توانیویانه ببنه خاوه‌ن ئیمپراتۆریه‌تی گه‌وره و نه‌ك هه‌ر حوكمی خۆیان بكه‌ن، به‌ڵكو ده‌سه‌ڵاتیان به‌سه‌ر به‌شێكی زۆری ده‌وروبه‌ریشیاندا سه‌پاندووه، كه‌چی كورد له‌سه‌ر جوگرافیا و نیشتمانی خۆشی نه‌یتوانیوە قه‌واره‌یه‌ك بۆ خۆبه‌ڕێوه‌بردنی دروستبكات. زۆرجار لۆمه‌ی باب و باپیرانی خۆمان ده‌كه‌ین به‌وه‌ی له ناوخۆیاندا یه‌كگرتوو نه‌بوون، یان ده‌ڵێین نه‌یانتوانیوه كه‌ڵك له‌و هه‌لومه‌رجانه وه‌ربگرن كه بۆیان دروستبووه، مێژوونووس و ئه‌كادیمیسته‌كانیشمان زۆرجار له‌پاڵ یه‌كنه‌بوونی هۆز و تیره‌كانی كورد و هه‌ڵنه‌كه‌وتنی سه‌ركرده، هۆكاره‌كه‌ی بۆ هه‌ڵكه‌وته‌ی جوگرافیا یاخود نه‌بوونی ده‌ریا له ته‌نیشتی كوردستان ده‌گێڕنه‌وه، به‌ڵام ئایا هه‌ر به‌ڕاستی ئە‌وانه هۆكارن كه كورد نه‌بووه به ده‌وڵه‌ت؟\nئایا هه‌موو ئەو میلله‌تانه‌ی توانیویانه ده‌وڵه‌ت دروستبكه‌ن یان بۆیان دروستكراوه، خاوه‌نی هه‌ڵكه‌وته‌ی جوگرافیی له‌بار بوون، ئایا هه‌موو میلله‌تانی دنیا كه بوون به خاوه‌ن قه‌واره‌ی خۆیان، ده‌ریا له ته‌نیشتیانه‌وه بوو؟ بێگومان هیچ كام له‌و هۆكارانه راست نین و هۆكاری سه‌ره‌كی نه‌بوون و نین. راسته كورد میلله‌تێكی ناته‌با بووه له‌ناو خۆیدا، به‌ڵام ئایا ئە‌و گه‌ل و نه‌ته‌وانه‌ی دیکەی دراوسێی كوردستان دۆخی پێكه‌وه‌یی كۆمه‌ڵایه‌تییان له كوردستان باشتر بووه وا ئەوان بوون به ده‌وڵه‌ت و كورد پێی نه‌گه‌یشتووه؟ بێگومان ئە‌وه‌ش ناڕاسته كه بوترێت دۆخی عه‌ره‌ب و میلله‌تانی دیکە له رابردوودا له‌ناو خۆیاندا له كورد باشتر بوون. هه‌روه‌ك ئە‌وه‌ش ناڕاسته كه بوترێت كورد سه‌ركرده‌ی تێدا هه‌ڵنه‌كه‌وتووه.\nئەگەر زۆریش نه‌گه‌ڕێینه‌وه بۆ قووڵایی مێژوو، كۆتایی جه‌نگی جیهانیی یه‌كه‌م و ده‌ستپێكی نه‌خشه‌كێشانه‌وه‌ی ئە‌م ناوچه‌یه وه‌ربگرین كه دوای شكستی خه‌لافه‌تی عوسمانی ده‌یان ده‌وڵه‌ت له ناوچه‌كه دروستكران، ده‌گه‌ینه باوه‌ڕێك هیچ كام له‌و هۆكارانه‌ی باس ده‌كرێن دروست نین بۆ وه‌ڵامی ئەو پرسیاره‌ی كورد بۆ نه‌بوو به ده‌وڵه‌ت؟ ئایا شێخ سه‌عیدی پیران رابه‌رێكی كه‌م بوو؟ ئایا شێخ مه‌حمود لاوازتر بوو له‌و سه‌رۆك خێڵ و عه‌شیره‌تانه‌ی عه‌ره‌ب؟ ئایا ئەو چه‌ندین وڵاته‌ی بۆ عه‌ره‌به‌كان دروستكران به‌هۆی ئە‌وه‌وه بوو كه سه‌ركرده‌ی گه‌وره‌یان تێدا هه‌ڵكه‌وتبوو؟ ئایا له‌به‌رئەوە بوو كۆمه‌ڵگه‌ی خێڵه‌كییه‌كه‌یان وه‌لاوه نابوو، هه‌موو ببوون به‌یه‌ك؟ بێگومان نه‌خێر. ته‌نانه‌ت بۆ وڵاتێكی وه‌كو عیراق عه‌ره‌بێكیان نه له سوننه و نه له شیعه ده‌ستنه‌كه‌وت به‌كه‌ڵكی حوكمڕانییه‌كی رووكه‌شانه‌ی ژێر ئینتیدابی به‌ریتانیش بێت تاوەکو بیكه‌ن به سه‌رداری عیراق، چوون كه‌سێكیان بۆ هاورده‌كرد و كردیان به مه‌لیكی عه‌ره‌به‌كان. سه‌رۆك و سه‌رداری زۆربه‌ی وڵاتانی تازه دامه‌زراو كه‌سانێك نه‌بوون كاریزما بووبن و له هه‌ناوی كۆمه‌ڵگە و میلله‌ته‌كانی خۆیانه‌وه وه‌ك رابه‌رێكی نه‌ته‌وه‌یی ده‌ركه‌وتبن. بگره زۆربه‌یان له سه‌رۆك خێڵێك زیاتر نه‌بوون، كه ئەوکات له‌ناو كورددا چه‌ندین رابه‌ری وه‌كو شێخ مه‌حمود و شێخ سه‌عیدی پیران و شێخ ته‌های شه‌مزینی و سمكۆی شكاك و چه‌ندینی دیکە هه‌بوون كه له ئاستی ئە‌وه‌دا بوون بتوانن ده‌وڵه‌ت به‌ڕێوه‌ببەن، به‌ڵام هۆكاره راسته‌قینه‌كه ئە‌وه‌یه كه زلهێزه‌كانی جیهان و كۆمه‌ڵی نێوده‌وڵه‌تی نه‌یانویستووه كورد ده‌وڵه‌تی خۆی هه‌بێت.\nره‌نگه لێره‌دا پرسیاری دروست ئەوە بێت کە بۆچی بڕیاربه‌ده‌ستانی جیهان نه‌یانویستووه یان نه‌یانهێشتووه كورد ببێته خاوه‌نی ده‌وڵه‌تێك له‌سه‌ر خاك و نیشتمانی خۆی، به‌ڵام به‌شێك له‌و نه‌ته‌وانه‌ی دیکە كه خاوه‌نی خاكی خۆشیان نه‌بوون، ده‌وڵه‌تیان بۆ دروستكردوون؟ دۆزینه‌وه‌ی وه‌ڵامی دروست بۆ ئە‌م پرسیاره ئە‌و هۆكاره سه‌ره‌كییه‌یه كه رێی له‌وه گرتووه كورد ده‌وڵه‌تی خۆی هه‌بێت.\nئەگەر وه‌كو پرسیارێك بخرێته به‌رده‌می هه‌ر كامێكمان و لێمان بپرسن كێ جیهان به‌ڕێوه‌ده‌بات؟ بەبێ خۆماندووكردن و گه‌ڕان به‌دوای وه‌ڵامی راستدا، ده‌نووسین رۆژئاوا. ئایا رۆژئاوا به‌رژه‌وه‌ندیی له‌وه‌دایه رۆژهه‌ڵات سەقامگیر بێت؟ له‌به‌ر زۆر هۆكار، بێگومان نه‌خێر. كه‌واتە ئه‌وه‌ش ده‌رئه‌نجامێكی ساده‌ی هاوكێشه‌كه‌یه كه رۆژئاوا به‌شوێن ئە‌و هۆكارانه‌وه بێت كه ببن به‌هۆی نائارامی له ناوچه‌ی رۆژهه‌ڵات. بێگومان لێره‌شدا هۆكاره‌كان بۆ نائارامی ته‌نها مانه‌وه‌ی كێشه‌ی كورد نییه، كێشه‌ی دیکە زۆرن و رۆژئاوا یاری له‌سه‌ر هه‌موویان ده‌كات؛ به‌ڵام ئە‌گه‌ر لێره‌دا ته‌نها نموونه‌یه‌كی به‌راوردكاری له‌نێوان كورد و جوو وه‌رگرین، وه‌كو سه‌رچاوه‌ی نائارامی و هاوكێشه‌ی واقیع پێچه‌وانه بكه‌ینه‌وه، چی ئه‌نجامێكمان ده‌ستده‌كه‌وێت. واتە با بیهێنینه پێشچاوی خۆمان كه ئێستا له‌به‌رئه‌وه‌ی كورد ده‌وڵه‌تی نییه و بووه به سه‌رچاوه‌ی كێشه‌یه‌كی گه‌وره له رۆژهه‌ڵات و له‌به‌رئه‌وه‌ی جوو‌ش ده‌وڵه‌تێكی هه‌یه و بووه به سه‌رچاوه‌ی نائارامی بۆ به‌شێكی زۆری وڵاتانی ناوچه‌كه. ئە‌گه‌ر جوو ده‌وڵه‌تی نه‌بووایە، له كوێ و بۆ كێ ده‌بوو به سه‌رچاوه‌ی كێشه؟ ئە‌ی ئە‌گه‌ر كورد كێشه‌كه‌ی چاره‌سه‌ر بكرایە، ئایا ده‌بوو به كێشه؟ بێگومان نه‌خێر. كه‌واتە تاوەکو بڕیاربه‌ده‌ستانی جیهان پێویستیان به‌وه بێت، ده‌بێت نائارامی و ململانێ له ناوچه‌ی رۆژهه‌ڵات به‌رده‌وام بێت، كێشه‌ی كورد به چاره‌سه‌رنه‌كراوی ده‌هێڵنه‌وه، چونكه یه‌كێك له هۆكاره سه‌ره‌كییه‌كانی كێشه و ململانێكانی رۆژهه‌ڵات كێشه‌ی كورده.\nلێره‌وه ده‌چمه سه‌ر ناونیشانی بابه‌ته‌كه‌م كه نووسیم كێشه‌ی كورد كێشه‌یه‌كی نێوده‌وڵه‌تییه، مه‌به‌ستم له‌وه نییه كه كێشه‌كه بووه به كێشه و خه‌می نێوده‌وڵه‌تی، به‌ڵكو كورد زیاتر له‌وه‌ی كێشه‌ی له‌گه‌ڵ وڵاتانی نه‌ته‌وه‌ی سه‌رده‌سته‌ی ناوچه‌كه هه‌یه، كێشه‌ی له‌گه‌ڵ بڕیاربه‌ده‌ستانی جیهان هه‌یه. دوو نموونه‌ی زۆر ساده باسده‌كه‌م كه یارمه‌تیی فراوانكردنه‌وه‌ی تێگه‌یشتنمان ده‌دات له ناسینه‌وه‌ی هۆكاری مانه‌وه‌ی كێشه‌كه‌مان. دوێنی میدیاكان باسیان له راپۆرتێكی دامه‌زراوه‌ی بنكۆڵكاریی به‌ریتانیا (Declassifid) كرد كه له پێگه‌ی (ده‌یلی مافریك) بڵاوكرابووه‌وه، حكومه‌تی به‌ریتانیا نزیكه‌ی 500 ملیۆن دۆلار یارمه‌تیی ئە‌و گرووپه چه‌كدارییانه‌ی سووریای داوه كه به‌شداربوون له گرتنی (عه‌فرین) و په‌لاماردانی ناوچه‌كانی رۆژئاوای كوردستان. نموونه‌ی دووه‌میش ده‌گه‌ڕێمه‌وه بۆ سه‌رده‌می گشتپرسیی گه‌لی كوردستان له باشوور بۆ سه‌ربه‌خۆیی، پێش ئه‌وه‌ی وڵاتانی ناوچه‌كه هیچ هه‌ڵوێستێكی دژ به‌و پرۆسه‌یه ده‌رببڕن، سوید و پاشان به‌ریتانیا دژایه‌تییان كرد. ئە‌مه چیمان پێده‌ڵێت؟ به‌رژه‌وه‌ندیی به‌ریتانیا چییه له‌وه‌ی كۆمه‌كی ئە‌و چه‌كداره تووندڕه‌وانه بكات له داگیركردنی ئە‌و ناوچانه‌ی كورده‌كان به خوێن له‌ده‌ستی داعش پاراستبوویان، یاخود وڵاتێكی وه‌كو سوید ده‌بێت چی زیانێكی پێبگات ئە‌گه‌ر كوردستان سه‌ربه‌خۆ بێت؟\nله‌م تێگه‌یشتنه‌وه بۆ سیاسه‌تی رۆژئاوا به‌رانبه‌ر به ناوچه‌كه، هه‌روه‌ها له ئه‌نجامی خوێندنه‌وه‌ی مێژووی گه‌ل و نه‌ته‌وه‌كانی دراوسێی كورد، گه‌یشتووم به‌و باوەڕە‌ی له ئە‌نجامی توێژینه‌وه و وردبوونه‌وه‌ی قووڵی رۆژئاوا بۆ ناسینی كورد وه‌كو گه‌لێك كه توانای مانه‌وه و به‌رگریكردنی هه‌یه له ناسنامه‌كه‌ی و رێگریی توانه‌وه‌ی له‌ناو نه‌ته‌وه‌كانی دیکەدا، بڕیاریانداوه خاك و گه‌لی كورد دابه‌شبكه‌ن به‌سه‌ر وڵاتاندا تاوەکو سه‌قامگیری دروست نه‌بێت، چونكه نه‌ته‌وه‌ی دیکە زۆر بوون له ناوچه‌كه یاخود له‌ناو گه‌ل و نه‌ته‌وه‌كانی دیکەدا توانه‌وه، یاخود رازی بوون به ژێرده‌سته‌یی و به‌گژ نه‌ته‌وه و وڵاتانی داگیركه‌ریاندا نه‌چوونه‌وه، به‌ڵام كورد گه‌لێكه تاوەکو به ژێرده‌سته‌یی بمێنێته‌وه خه‌باتی بۆ رزگارییش به‌رده‌وام ده‌بێت. ئە‌مه‌ش بۆ رۆژئاوا خاڵێكی گرنگه كه نه‌هێڵن كێشه‌ی كورد چاره‌سه‌ر بكرێت بۆ ئه‌وه‌ی ململانێ به‌رده‌وام بێت.\nبۆ ده‌رخستنی زیاتری سیاسه‌تی رۆژئاوا، ده‌كرێت دروستكردنی ده‌وڵه‌تی سووریا و عیراق به‌یاد بهێنینه‌وه، سووریا زۆرینه‌ی سوننه بوون، ده‌سه‌ڵاتیاندا به شیعه. عیراقیش زۆرینه شیعه بوون، سوننه‌یان كرد به حاكم، بۆ ئه‌وه‌ی ململانێ له‌نێوان كه‌مینه‌ی حاكم و زۆرینه‌ی فه‌رامۆشكراودا به‌رده‌وام بێت. كوردیشیان بۆیه نه‌كرد به ده‌وڵه‌ت بۆ ئه‌وه‌ی هیچ كام له‌و وڵاتانه سەقامگیر نه‌بێت.


هەفتەی رابردوو، كاتێك كە ئەندامانی پەرلەمان سەرقاڵی دەنگدان بوون لەسەر یاسای پاراستنی بەرهەمە خۆماڵییەكان لەهەرێمی كوردستان، بەمەبەستی گەشەپێدان‌و پاڵپشتیكردنی كەرتەكانی پیشەسازی‌و كشتوكاڵی خۆماڵی‌و پاراستنیان‌و ئامادەكردنیان بۆ كێبڕكێكردن لەبازاڕە ناوخۆیی‌و جیهانیەكان، ئاڕاستەكردنی جوتێك پێڵاو لەلایەن پەرلەمانتارێكەوە بۆ بەردەمی ستێجەكەی خۆی یان روەو ستەیجی سەرۆكایەتی پەرلەمان، گرنگی‌و بایەخی دەرچواندنی "یاسای پاراستنی بەرهەمە خۆماڵییەكان"ی بەجارێ شاردەوەو ئەوەی لەمیدیاكان‌و سۆشیال میدیادا كرا بە"مەوزوع"و زیاتر تیشكی خرایە سەر "جوتە پێڵاو"ەكە بوو نەك یاساكە!\nئەم رووداوە دەرفەتێكە بۆ قسەكردن دەربارەی رۆڵی پەرلەمان لەداڕشتنی یاساكانی تایبەت بەگەشەی ئابوری‌و بەرپرسیارێتی دەسەڵاتی یاسادانان لەڕووی ئابورییەوە. پرسیارێك رەنگە لەمێشكی زۆربەی خاوەنكارو ئابوریناسان‌و ئەهلی بازاڕدا بێت‌و بچێت: بۆچی پەرلەمانی كوردستان وا سی ساڵە زیاتر لەوەی چاودێرێكی كارا بێت بەسەر كاری حكومەتەوەو شوێنێك بێت بۆ یاسادانان لەپێناو گەشەدان بەئابوری‌و چارەسەری تەنگەژە داراییە بەردەوامەكان، بووە بەشوێنێك بۆ زۆرانبازیی‌و چەلەحانێی بێزەنتی؟\nرەنگە رەگ‌و ریشەی ئەم بێباكییەی بەرامبەر بەپرسە ئابورییەكان بگەڕێتەوە بۆ هۆكاری سەرەكی راپەڕینی بەهاری 1991، كە زیاتر رەگ‌و ریشەكەی سیاسی بوو نەك ئابوری، لەو رۆژگارەدا گەلێك لەپێناوی ئازادیدا راپەڕی بۆ ئەوەی لەستەمكاریی رزگاری بێت، بۆیە لەو كاتەوە تا ئێستا ئەو حیزبانەی چونە پەرلەمانەوە، بەحیزبەكانی دەسەڵات‌و ئۆپۆزیسیۆنیشەوە، "گەشەی ئابوری" ئەولەویەت‌و خەمی گەورەیان نەبووەو هەڵگری پڕۆژەی پێشخستن‌و بەهێز كردنی ئابوری نەبوون، بەڵكو زیاتر كاریان لەسەر كێبڕكێی سیاسی‌و دەستبادانی یەكتر كردووە‌و ئەوەشی لەم كێشمەكێشانەدا بووە بەقوربانی "ئابوری"یە.\nبەڵام ئەمڕۆ گۆڕانكارییەكی گەورە لەجیهانبینی خەڵك‌و رەوتی رووداوەكاندا هاتوەتە ئاراوە، ئێستا قەیرانی دارایی‌و ئابوری‌و دابین كردنی بژێویی خەڵكی گرنگترین پرسی هەرێمی كوردستانە، پرسێك كە وا دەخوازێ لەلایەن هەموانەوە سەرنج‌و بایەخی پێبدرێت، بەتایبەتی كە قەیران‌و تەنگەژەی دارایی زۆر درێژەی كێشا‌و چەند ساڵێكە ئابوری كوردستان بەدۆخێكی دژوارو نەخوازراودا تێدەپەڕێت، دەبوو لەم هەلومەرجەدا دەسەڵاتەكانی یاسادانان‌و جێبەجێكردن بەهەموو بڕست‌و توانایانەوە كاریان بۆ چارەسەر كردنی كێشە ئابورییەكان بكرایە، بەڵام بەداخەوە ئەوەی ساڵەهای ساڵە لەسەر ئەرزی واقیع دەیبینین هەموو هێزو تواناكان دەدرێن بەبا‌و هەرێمی كوردستان لەبری ئەوەی گەشەی ئابوری بكات، بەهۆی پشت بەستن بەیەك سەرچاوەی داهاتەوە كە نەوتە، ئابورییەكەی بەرەو هەڵدێر هەڵخزاوە!\nپەرلەمان وەك دەسەڵاتی یاسادانان‌و چاودێر بەسەر دەسەڵاتی جێبەجێكردنەوە تا ئەندازەیەك لەداڕشتنی سیاسەتی پەیوەست بەگەشەی ئابوری‌و چارەسەری گرفتە ئابورییەكاندا نەك هەر سست‌و لاواز بووە، بەڵكو بەشێك لەكارنامەو هەنگاوەكانی پێچەوانەی چاكسازی ئابوری‌و پرۆسەی گەشەی ئابوری بووە!\nئەگەر بەراوردێكی خێرا بكەین لەنێوان پەرلەمانی عێراق‌و پەرلەمانی كوردستاندا، سەبارەت بەو یاسا‌و بڕیارانەی پەیوەستن بەپاراستنی بەرهەمی ناوخۆو مافی بەكاربەرو پێشخستنی پیشەسازی‌و كشتوكاڵ‌و كەرتە ئابورییەكان، ئەوا دەبینین پەرلەمانی عێراق لەماوەی 15 ساڵی رابردوودا لەدەرچواندنی یاساكانی پاراستن‌و پێشخستنی ئابوریدا زۆر پێش پەرلەمانی كوردستان كەوتووە كەوا تەمەنی بەرەو 30 ساڵ دەچێت!\nبۆ نمونە پەرلەمانی عێراق یاسای پاراستنی بەرهەمی نیشتمانی ژمارە 11ی لە 2010ەوە دەرچواندوە، واتە پەرلەمانی كوردستان 11 ساڵ لەم بوارەدا پاشكەوتوە. یاخود پەرلەمانی عێراق قانونی ژمارە 1ی لەساڵی 2010دا بۆ پاراستنی بەكاربەر دەرچواندووە، كە بەئەندازەی یاسای پاراستنی بەرهەمی ناوخۆ گرنگە‌و رۆڵێكی گەورەی هەیە لەپێشخستنی ئابوری وڵاتدا، بەڵام هێشتا پەرلەمانی كوردستان هەر بیری لێنەكردوەتەوە!\nراستییەك كە كەس ناتوانێت چاوی لێدابخات ئەوەیە: تا هەرچی زیاتر قانون‌و یاساكان پشتیوانی دارایی‌و چالاكی كەرتی تایبەت بن، بەهەمان ئەندازە خاوەنكار‌و هاوڵاتیان بەدڵگەرمی‌و گوڕ‌و تینێكی زیاترەوە سەرمایە‌و سامانی خۆیان دەخەنە بازاڕ‌و ئیش‌و كارەوە، كە ئەم پرۆسەیەش زیادبوونی سامانی نیشتمانی‌و بەرهەمی نەتەوەیی‌و رەخساندنی هەلی كار‌و ئاوەدانی لێدەكەوێتەوە.\nبنەمایەكی گرنگی بازاڕی ئازادو ئازادی ئابوری پشتیوانیكردنی یاسایە لەكێبڕكێی ئازادو رەخساندنی هەلی یەكسان‌و تەندروست بۆ هاوڵاتیان بێ جیاوازی، ئازادی كاسپی‌و كار واتە ئاسانكاریی كردن بۆ دامەزراندنی هەر پڕۆژەیەكی ئابوری‌و بەڕێوەبردنی هەر پیشەیەك بەدوور لەو یاسا‌و بڕیارە پڕ لەرۆتین‌و بیرۆكراسیانەی كە دەست‌و پێی بازرگان‌و خاوەنكارو پیشەوەر كۆت دەكەن‌و سەرەنجام زیان بەپرۆسەی بەرهەمهێنان‌و ئابوری دەگەیەنن.\nئەمە ئەو ئەرك‌و بەرپرسیارێتییە كە دەبوو پەرلەمانی كوردستان بیكردایە، دەبوو بەیاسا پاراستن‌و پێشخستن‌و گەشەی ئابوری رێكبخستایەو چاودێری جێبەجێكردنیشی بكردایە، بەڵام بەداخەوە تا ئێستا ئەو ئەرك‌و بەرپرسیارێتییەی لەئەستۆ نەگرتووە.\nئەگەر یەكێك لەبنەما هەرە سەرەكیەكانی پێشكەوتن‌و بەهێزیی وڵاتان لەدیدی ئابوریناسان‌و كۆمەڵناسانەوە هەبوونی دامەزراوەی مۆدرێنی بەهێزو تۆكمە بێت، ئەوا بەشێك لەهۆكاری ئەم دۆخە نالەبارە دەگەڕێتەوە بۆ لاوازیی ئەم دامەزراوەیە كە هەرچەندە نوێنەری هەڵبژێردراوی خەڵكە، بەڵام بەشێكی بەرچاو لەئەندامەكانی زیاتر لەوەی كار لەسەر چارەسەر كردنی پرسە گرنگانی ژیانی هاوڵاتیان بكەن كە ئابوری‌و بژێویی خەڵكییە، كورتبینانە خەریكی بەرزكردنەوەی دروشمی فریودەرانەو رتوش كردنی سیمای دزێوی حزبەكانیان‌و ختوكەدانی سۆزی خەڵك‌و یاریكردنن بەهەستی رای گشتی!\nپەرلەمان تەنها شوێنی شۆو نمایش‌و ژاوەژاو نییە، دەبوو پەرلەمانتاران دەستپێشخەری ئەوەیان بکردایە کە بهاتنایەتە ناو خاوەنکارو پیشەوەرانەوە تا لەنزیکەوە ئاشنا بن بەگرفت‌و کێشەکانیان. دەبوو بەدوای ئەو هۆکارانەدا بگەڕێن کە بۆچی بەرهەمی ناوخۆ توانای کێبڕکێی بەرهەمی دەرەکی لەڕووی نرخ‌و کوالێتییەوە نییە، بەتایبەتی ئەندامانی لیژنەکانی دارایى‌و كاروبارى ئابورى، كشتوكاڵ‌و ئاودێری، وزه‌و سامانە سروشتیه‌كان‌و پیشه‌سازى‌و بازرگانی، شاره‌وانى‌و گواستنەوەو گەیاندن‌و گەشت‌و گوزار، ئاوەدانکردنەوەو وەبەرهێنان، كاروبارى ته‌ندروستى‌و ژینگه‌و مافی بەکاربەر، تا بچن لەپەرلەماندا شەڕ لەسەر پاراستنی بەرهەمی ناوخۆ بکەن‌و چارەسەر بۆ گرفت‌و تەنگەژەکانی بدۆزنەوە. یاخود رۆژێک لەڕۆژان ئەو پەرلەمانتارانەمان نەبینی بێن لەنزیکەوە پڕۆژەکانی وەبەرهێنان بەسەربکەنەوە تا بزانن بۆ نمونە بۆچی کە ٢٠٠٠ دۆنم لەسەر بنەمای مەحسوبیەت‌و مەنسوبیەت دەدرێتێ بەوەبەرهێنێکی بێ تواناو بۆ ماوەی ١٠ ساڵ زەوییەکە زەوت دەکات بێ ئەوەی هیچ پڕۆژەیەکی وەبەرهێنانی تیا ئەنجام بدات‌و رێگە بەوەبەرهێنێکی بەتواناش نادرێت پڕۆژەکەی تیا جێبەجێ بکات، بۆچی کەس لێیناپرسێتەوە؟!\nپەرلەمانی كوردستان ئەوەی لێچاوەڕوان دەكرێ كە شێلگیرانە كار لەسەر پاكسازیی‌و چاكسازیی یاساكانی تایبەت بەپێشخستنی ئابوری‌و پاراستنی بەرهەمی ناوخۆ‌و هەمواركردنەوەیان بكات‌و هەوڵ بۆ دەركردنی یاسا‌و بڕیاری سەردەمیانە بدات لەپێناوی دەستەبەر كردنی گەشەی ئابوری‌و چارەسەر كردنی گرفتە داراییەكان‌و دۆزینەوەی هەلی كارو رێكخستنەوەی سیستەمی بانكی‌و یاساكانی تایبەت بەوەبەرهێنان. پەرلەمانی كوردستان چاوەڕوانی ئەوەی لێدەكرێت كار بۆ پاراستنی سەرچاوەكانی ئاوی سەر زەوی‌و ژێر زەوی‌و بەڕێوەبردنی سەردەمیانەی ئاوو پاراستنی ژینگەی دڵڕفێنی كوردستان بكات. كار بۆ كورت كردنەوەی دەستی حیزب‌و پشكی كۆمپانیای حیزبەكان لەنێو بازاڕی كوردستان‌و دەرچواندنی یاسای تایبەت بەكێبڕكێی تەواوو رەخساندنی هەلی یەكسان بۆ چالاكییە ئابورییەكانی هەمووان‌و نەهێشتنی قۆرغكاریی‌و بەهێز كردنی كەرتی تایبەتی راستەقینە بكات. ئەوە ئیشی پەرلەمانە كە بەیاسا سیستەمی ئابوری‌و بازرگانی كوردستان پێناسە بكا‌و پێداچونەوە بەو یاسایانەدا بكات كە ئاستەنگی بەردەم سیستەمی ئابوری بازاڕی ئازادن‌و سەرلەنوێ‌و بەپێی پێویستییەكانی دنیای ئەمڕۆ هەمواریان بكاتەوە. ئەوە بەرپرسیاریەتی پەرلەمان بوو كە بەیاسا بەرهەمهێنانی كاڵای ناوخۆیی‌و هاوردەكردنی كاڵای بیانی پابەند بكات بەوەی پەیڕەوی لەستانداردەكان بكەن‌و بواری ژینگەپارێزیی‌و تەندروستی رەچاو بكرێت. ئەركی پەرلەمان بوو كە بەیاسا سیاسەت‌و ستراتیژییەتی گومرگ‌و باج بەشێوەیەكی دادپەروەرانە دابڕێژێت‌و هەوڵ بدات كۆی سەرچاوە ئابورییەكان بەباشترین شێوە بۆ پێشخستنی ئەم هەرێمە بەكاربهێنرێت.\nمخابن ئەگەر پەرلەمان ئاگاداری وردو درشتی كێشە ئابورییەكانی ئەمڕۆی كوردستان بوایە ئەوا فراكسیۆنەكان كێبڕكێیان دەبوو لەسەر ئەوەی كە كامیان هەڵگری پڕۆژەیەكی كاراو تۆكمەن بۆ پێشخستنی ئابوری كوردستان، ئەگەر ئەندامانی پەرلەمانی كوردستان بەئەندازەی ژمارەی میدیاكارەكان، كەسانی شارەزاو پسپۆڕی زانستی ئابوری ئەندامی بوایە، ئەوا هەفتەی رابردوو هەموو سەرنجەكان لەسەر ئابوری‌و بژێویی خەڵك‌و دەرچواندنی یاسای پاراستنی بەرهەمە خۆماڵییەكان دەبوو، نەك لەسەر جوتێك پێڵاو!


مژده‌یه‌ك له كۆمپانیای(هواوی)یه‌وه\nahmad 06/02/2020 - 15:16 بڵاوکراوەتەوە لە هەواڵ/تەكنەلۆژی\nلەهەموو تایبەتەندیەكانی دیارتر كامێرا بنەرەتیەكەی چوار چاوە بە بەرزی 48 و 8 و 2 و 2 میگاپێكسڵە و هەستەوەری بینینی جۆری سۆنی imx 586 تێدایە و تەكنیكێكی تێدا بەكار هاتووە كە وێنەی روون دەگرێت لەشوێنی تاریكدا.\nیەكێكیتر لە تایبەتمەندیەكانی ئەو مۆبایلە چارەسەری كردن 810 بە 2.7 گێگا هێرتزە و هەروەها چارەسەری ئەی ئار ئێم ئێم ئەی ئێڵ ئای جی 5 ئێم پی 6 جی پی یو ی ومیمۆرێكی 8 گێگای تێدایە و میمۆری ناوەوەی 256 گێگا بایتە.\nئەمریكا سزای سەر هواوی لادەدات


کاتێک بارزانی دەمرێت.! – لڤین پرێس\nمەلا مستەفا تا لە ژیاندابوو؛ بە شێوەیەک لەنێوان کوڕەکانی ھاوسەنگی راگرتبوو کە زۆر بە دەگمەن ھەست دەکرا لەناو بنەماڵەدا كێشەی پلە و پۆست ھەبێت، تەنانەت کۆنگرەی 8ی ساڵی 1970 بەشێوەیەک دەنگەکانی لە نێوان ئیدریس بارزانی و مەسعود بارزانی بەیەکسانی دابەشکرد، بەڵام دوای مردنی مەلا مستەفا، هاوسەنگیەکە بە تەواوی گۆڕا.\nلە گۆڕینی ھاوسەنگی ھێز لە نێوان دوو براکەدا، سەرکردە سۆرانیەکان ڕۆڵێکی یەکلاکەرەویان بینی. ھەر یەک لە جەوھەر نامیق و سامی عەبدولرەحمان و کەمال کەرکوکی و ئازاد بەرواری و رۆژ نوری شاوێس پشتیان لە ئیدریس بارزانی کرد و پارتی دیموکراتی کوردستانیان بە تەواوی خستە ژێردەستی مەسعود بارزانی و تا ئێستاش ئەو سەرۆکی حزبە.\nئەو ململانێیە لە باپیرەیانەوە شۆربووەوە بۆ کوڕ و دواتر بۆ کوڕەزاکان. مەسعود بارزانی نەک هەر نەیتوانی وەک باوکی ھاوسەنگی رابگرێت بەڵکو سەنگەکەی خستە لای کوڕەکەی و ململانێی ناو بنەماڵەی بارزانی بە تەواوی زەقکردەوە. سەرەتا حزبی بۆ کوڕە گەورەکەی قۆرخ کرد، دواتریش کردی بە کەسی یەکەمی حکومەت.\nبێگومان وەک چۆن لە کۆنەوە هاتووە؛ ئەو ململانێیە هەر بەردەوام دەبێت، بەڵام ئەوەی جێی پرسیارە ئەوەیە:\nئاخۆ بارزانی تا کوێی دەسەڵات دەستی کوڕەکەی دەگرێت و بەردەوامی دەدات بە گەیشتن بۆ لوتکە؟!\nچیرۆکێکی کۆن ھەیە باس لە ماسیگرێک دەکات، رێبوارێک بە ماسیگرەکە دەڵێت؛ ماسیم پێ مەدە، فێری ماسی گرتنم بکە، ئەوەی شایانی ھەڵوەستەیە بۆ ئێمە و پێویستە بیزانین؛ ئاخۆ بارزانی کوڕەکەی فێری ڕاوەماسی کردووە یا ھەر ماسی بۆ گرتووە، چونکە مردن رێگایی ھەمووانە و کەسمان تا کۆتایی بۆ کەس نامێنین، زۆرجار لە پرسە سیاسیەکان مردنی سیاسیەک تەواو دۆخەکە پێچەوانە دەکاتەوە.\nئەگەر مەسعود بارزانی بمرێ، کوڕە گەورەکەی دەتوانێت بەردەوامی بە ململانێی نێچیرڤان بارزانی ئامۆزای بدات، یان ڕاستر بڵێین:\nئایا مەسرور بارزانی دەتوانێت بەرگری لەو دەستکەوتە حزبی و حکومیانە بکات کە لە رێی باوکی بۆی فەراھەم کراون؟ ئەگەرچی نێچیرڤان بارزانی لەناو حزب و حکومەت بە تەواوی لاوازکراوە بەڵام لە ناوخۆ و دەرەوەی ھەرێم پەیوەندییەکی پتەوی ھەیە کە مەسرور بارزانی لێی بێ بەشە و بگرە لە ناوخۆی ھەرێمیش زۆر خوازراو نیە، با چاوەرێ بین تا ھەموو ئەگەرەکان دەبن بە ڕووداو و ئەنجامەکانمان بۆ ڕوون دەبنەوە؟\n"رۆژی یەکشەممە دەوامی زانکۆ و پەیمانگاکان دەکرێنەوە"\nبە وێنە.... مەراسیمی پێشوازیكردن له ته‌رمی د.کەمال مەزهەر لە هەولێر


تۆپه‌که له یاریگه‌ی تورکیا دایه.\nهه‌رده‌م ئێمه‌ی کورد، گه‌لێکێ ئاشتیخواز بووینه و شه‌ڕخواز نه‌بووینه. تا ناچاریان نه‌کردووبێتین په‌نامان بۆ چه‌ک نه‌بردووه. تا شه‌ڕیان پێنه‌فرۆشتووبێتین شه‌ڕمان نه‌کردووه. تا دوو مشتیان لێنه‌دابێتین مشتێکمان له‌که‌س نه‌داوه. هه‌موو شه‌ڕه‌کانیشمان خۆپاراستن و به‌رپه‌چدانه‌وه و به‌رگریکردن بووه له خاکی کوردستانی پیرۆزی داگیرکراومان. تا ئێستا نیشتمانی هیچ گه‌لێکمان داگیرنه‌کردووه. ته‌نانه‌ت له کاتی ده‌ستڕۆیشتنیشمان و زه‌لیل بوونی دۆژمنه‌کانیشمان، بێویژدانیمان نه‌کردووه و ڕووحی به‌زه‌یی و لێبوردنمان هه‌بووه. وه‌کو شه‌ڕکه‌ریش هه‌رده‌م شه‌ڕکه‌رێکی ڕه‌وشتبه‌رز بووینه و هیچ کاتێک ئازارمان به که‌سانێکی بێتاوان نه‌گه‌یاندووه. شه‌ڕمان به‌رانبه‌ر به شه‌ڕفرۆشانی هێڕشکه‌رکردووه.. هه‌رده‌میش له کاتی به‌هێزیماندا داوای ڕاگرتنی شه‌ڕ و گفتوگۆ و چاره‌سه‌رکردنی ئاشتیمان کردووه.\nبه‌ڵام به‌داخه‌وه هه‌موو کاتێک دوژمنانی گه‌له‌که‌مان، دڵپاکی و خۆشبڕوایی ئێمه‌یان قۆستۆته‌وه..هه‌رکه گوڕیان گرتبێته‌وه و هه‌لیان بۆ هه‌ڵکه‌وتووبێ به ئاگر و ئاسن وه‌ڵامیان داوینه‌ته‌وه.پاداشتی پیاوه‌تیی ئێمه‌یان به ناپیاوی داوه‌ته‌وه. گه‌لێ به‌ڵگه‌ی ڕاستی سه‌لماندنی ئه‌م ڕاستیه‌مان له‌لایه. هه‌ر له‌به‌ر ئه‌وه‌ی تا ئه‌مڕۆش له‌سه‌ر باکوور و ڕوژهه‌ڵات و ڕۆژئاوای کوردستاندا گه‌ماروویه‌کی ڕاگه‌یاند " ئیعلامی " توند هه‌یه و داگیرکه‌رانی کوردستانیش خاوه‌نی ده‌زگای ڕاگه‌یاندن و میدیان و چه‌نده‌ها ماڵپه‌ڕ و جاشنووسه‌ر و ناپاکی به‌کرێگیراویان هه‌یه ڕاستیه‌کانیان چه‌واشه‌کردووه و به‌ناڕه‌وا هه‌وڵی سووکردن و ناشیرینکردن و ناوزڕاندنی کورد ده‌ده‌ن..\nبه داخیشه‌وه وڵاته زلهێزه‌کان بوونه‌ته کۆیله‌ی به‌رژه‌وه‌ندی و، ویژدان و مرۆڤایه‌تی و هه‌ق و دادپه‌روه‌ریان خستۆته لاوه و، هه‌ڵوێستێکی دوڕووییان هه‌یه و به سپی ده‌ڵێن ڕه‌شه و به‌شۆڕشگیێڕانی گه‌له‌که‌شمان ده‌ڵین تیرۆریستن و به ده‌وڵه‌تانی سته‌مکار و تیرۆریستی داگیرکه‌ره‌کانی کوردستانیش ده‌ڵێن هه‌قیانه و پشتیان ده‌گرن. ئێمه‌ی کورد هه‌رده‌م بووینه‌ته قوربانی ئه‌م ناهه‌قی و تاوان و دووڕوویه‌ی ده‌وڵه‌تان..\nتا ئێستاش وڵاتانی ئیسلامیش پرۆتستۆی ئه‌م تاوانانه‌یان نه‌کردووه، به‌ڵکو ئێمه له‌لایه‌ن چوار ده‌وڵه‌تی به ناوه ئیسلامه‌وه ده‌چه‌وسێنرێنه‌وه.که‌واته وڵاته ئیسلامییه‌کانیش هه‌موو درۆزن و دووڕوون.هه‌ر له‌به‌ر ئه‌وه‌ی که کوردین و تینووی ئازادی و دیموکراتی و داد و یه‌کسانین، بۆیه له ئاستمان که‌ڕ ولاڵ و کوێرن. پارتی کرێکارانی کوردستان، که پارتێکی شۆڕشگێڕی کوردییه و بنکه‌یه‌کی جه‌ماوه‌ریی به‌رینی له باکووری کوردستاندا هه‌یه و زیاتر له بیست و شه‌ش ساڵه، له پێناوی هێنانه‌دیی مافه‌ڕه‌واکانی گه‌له‌که‌ماندا خه‌بات ده‌کا و به هه‌زاران قوربانی له‌م پێناوه‌دا داوه، تا ئه‌مڕۆش له ڕووی گه‌وره‌ترین و دڕنده‌ترین سوپای تورکیای داگیرکه‌ری کوردستان پاڵه‌وانانه به‌رگری له خاکی کوردستان ده‌کات.. خه‌بات و شۆڕشکردن و به‌رگریکردن له پێناوی مانه‌وه و خۆپاراستن و وه‌رگرتنی مافی ڕه‌وای زه‌وتکراو و ڕزگارکردنی نیشتمانی داگیرکراودا، مافێکی شه‌رعی و به‌جێی ئه‌و گه‌لانه‌یه.. نه‌ته‌وه یه‌کگرتووه‌کانیش دان به‌م مافه‌دا ده‌نێ.. ئامانجه‌کانی په‌که‌که‌ش هه‌ر له‌م چوارچێوه‌دایه و به‌ده‌ر نییه.. به‌ڵام تورکیا تا ئێستا به فه‌رمی دانی به بوونی نزیکه‌ی بیست و پێنج ملیۆن کورد له باکوری کوردستاندا نه‌ناوه، له ساده‌ترین مافی ژیان بێبه‌شی کردوون و شه‌ڕێکی کوردقڕانی ده‌ستپێکردووه.بڕواشیان به ئاشتی نییه. \nپارتی کرێکارانی کوردستان تا ئێستا چه‌ند جارێک یه‌ک لایه‌نانه شه‌ڕی ڕاگرتووه، به‌ڵام هه‌موو جاره‌کان تورکیا به هێڕشێکی دڕندانه‌تر وه‌ڵامی داونه‌ته‌وه و چاره‌سه‌ری ئاشتی ڕه‌تکردۆته‌وه و،هه‌ڕشه‌ی زیاتی کردووه بۆ له ناوبردی په‌که‌که.. زیاتریش ده‌ستی کردووه به کوشتن و و گرتنی منداڵان و لاوانی گه‌له‌که‌مان له شاره‌کانی باکووری کوردستاندا،تا ئێستا چوارده هه‌زار به‌س منداڵی کوردمان له به‌ندیخانه‌کانی تورکیادا به بێ  تاوان ئازار و ئه‌شکه‌نجه‌ی گیانی و ده‌روونی ده‌درێن، هه‌ر له‌به‌ر ئه‌وه‌ی نکوڵی له کوردبوونی خۆیان ناکه‌ن..\nوا جارێکی ترش په‌که‌که له‌وپه‌ڕی به‌هێزیدا له ڕۆژی چوارده‌ی ئه‌م مانگه‌دا یه‌ک لایه‌نانه بڕیاری ڕاگرتنی شه‌ڕی ڕاگه‌یاند و ئاشتیخوازی خۆیده‌ربڕی و،ئاماده‌شه بۆ گفتوگۆکردنی ڕاسته‌وخۆ له‌گه‌ڵ حکومه‌تی تورکیادا، بۆ چاره‌سه‌رکردنی کێشه‌ی کورد له باکووری کورستاندا به شێوه‌یه‌کی و ڕه‌وا.هه‌ر ئه‌م هه‌ڵوێسته‌ی په‌که‌که ئه‌و درۆ و پڕوپاگه‌ندانه به درۆ ده‌خاته‌وه که کورد حه‌ز به شه‌ڕه. یه‌کسه‌ر سه‌رکردایه‌تی کوردمان له باشووری کوردستاندا پێشوازییان له‌م بڕیاره‌ی په‌که‌که کرد و، ئاماده‌شن گه‌ر تورکیاش ڕازیبێ به ڕاگرتنی شه‌ڕ یارمه‌تیده‌ربن بۆ دووباره‌نه‌بوونه‌وه‌ی شه‌ڕ و چاره‌سه‌رێکی ئاشتیانه بۆ کێشه‌ی گه‌له‌که‌مان له باکووری کوردستاندا..\nجارێکی که‌ش په‌که‌که تۆپه‌که‌ی هه‌ڵدایه یاریگه‌ی تورکیاوه.. هیوادارین که تورکیا وه‌کو جارانی تر لووتبه‌رزی نه‌نوێنی و ئه‌ویش شه‌ڕ ڕابگرێ و وه‌کو هه‌نگاوێکی نیه‌ت پاکی و ڕاستیش، هه‌موو به‌ندکراوه‌کانی گه‌له‌که‌مان ئازاد بکات.. له ماوه‌ی بیست و شه‌ش ساڵی ڕابردوودا ، شه‌رکردنی تورکیا له‌گه‌ڵ په‌که‌که‌دا « ٥٠٠ » ملیار دۆلاری له‌سه‌ر تورکیا ته‌کلیف کرد، و به هه‌زاران که‌سیش له هه‌ردوو لادا کوژران.. به‌ڵام کوتایی به‌م شه‌ڕه نه‌هات.. به‌و پاره‌یه تورکیا باکووری کوردستانی ده‌کرد به به‌هه‌شت و به قه‌د ئه‌و پاره‌یه‌ش پاره ده‌هاته سه‌ر بودجه‌ی تورکیا. نه تورکیا و نه کوردیش دووچاری ئه‌م قه‌یران و کوشتن و ماڵویرانییه ده‌بوون..\nده‌بوایه تورکیا په‌ندی له ڕژیمی به‌عسی ڕه‌گه‌زپه‌رستی عێراق وه‌ربگرتایه، چونکه مه‌حاڵه که به شه‌ڕ کۆتایی به په‌که‌که بهێنرێت و کێشه‌ی ڕه‌وای کورد کۆتایی بێت.. نموونه‌یه‌ک بۆ تورکیا ده‌هێنمه‌وه ، له کاتی دسه‌ڵاتی عه‌بدولڕه‌حمان عارفدا ساڵی ١٩٦٦سه‌رۆک وه‌زیرانی عێراقی ئه‌وکاته د.عه‌بدولڕه‌حمان به‌زاز بوو. به‌زاز به ڕاشکاوی وتی تا ده پێشمه‌رگه له چیاکانی کوردستان بمێنێت، عێراق ئارامیی به خۆیه‌وه نابینێت. هه‌وڵی چاره‌سه‌ری ئاشتی دا، به‌ڵام جه‌نه‌ڕاڵه شه‌ڕخوازه‌کان ڕازی نه‌بوون و بوونه هۆی پێگه‌یاندنی گه‌وره‌ترین زیان به کورد وعێراق و، شۆڕشی گه‌له‌که‌شمان زیاتر گڕی گرت، تا سه‌ری به‌عسی خوارد و به‌و ڕۆژه ڕه‌شه‌یان گه‌یاندن.. که‌واته به شه‌ڕ نه په‌که‌که کۆتایی دێ و نه‌کێشه‌ی کوریش چاره‌سه‌ر ده‌کرێت. وه‌کو ده‌ڵێن : " سه‌د ساڵی گفتوگۆ له ڕۆژێکی شه‌ڕ باشتره.".


گه‌نده‌ڵی به دۆکیومێنت...ئه‌گه‌ر لێپرسینه‌وه‌ی ئاشکرا نه‌کرێت , مه‌سعود بارزانی تۆش گه‌نده‌ڵی\nTuesday, 02.15.2011, 12:00\nپارتی وئابرۆ چونێکی تر...ئه‌مجاره له وه‌زاره‌تی سامانه سروشتیه‌کان\nدوای ده‌رچوونی فه‌رمانی وه‌زاری ژماره (986 له 3/2/2011)که وێنه‌یه‌کی هاوپێچ کراوه که تیایدا هاتووه هێنانه‌کایه‌ی به‌شی تاقیگاکان له وه‌زاره‌تی سامانه سروشتیه‌کان و دانانی به‌ڕێز(نزارعبدالله یونس)به لێپسراوی ئه‌م به‌شه ....ئه‌م بڕیاره گه‌نده‌ڵه که له‌لایه‌ن دوو گه‌نده‌ڵی ناسراوی کورد ئاشتی هه‌ورامی و سیروان ابوبکرعزیز واژوو کراوه  گه‌نده‌ڵییه‌کانی ئه‌م بڕیاره ڕوون ده‌که‌ینه‌وه:-\n1- چۆنیه‌تی وه‌رگرتنی ئه‌م بڕیاره...دوای ئه‌وه‌ی هه‌ر یه‌ک له فه‌ره‌یدونی به‌ڕێوه‌به‌ری گشتی و سیروانی ڕاوێژکار بڕیار ده‌ده‌ن به دانانی سکرتێری فه‌ره‌یدون به‌ڕێز(نزارعبدالله یونس)به لێپسراوی ئه‌م به‌شه ...به‌ڵام ئه‌م به‌ڕێزه ته‌نها دوو سێ ساڵه دامه‌زراوه و ته‌نانه‌ت تاقیگا پسپۆری ئه‌م به‌ڕێزه نییه....به‌ڵام ئه‌م گه‌نده‌ڵانه پلانێکی تۆکمه‌یان داڕشت ئه‌ویش به تێوه‌ردانی پارتی و لق له‌م بڕیاره....ئاگاداری به‌ڕێز(نزارعبدالله یونس) ده‌که‌ن که ئه‌ویان داناوه به لێپسراوی ئه‌م به‌شه به‌ڵام به‌مه‌رجێک پێویسته بچێته لای به‌رپرسی لقی دوو بۆ ئه‌وه‌ی پشتیوان ێادق داوا بکات له ڕاوێژکار سیروان بۆ وه‌رگرتنی ئه‌م بڕیاره بۆ ئه‌وه‌ی که‌س نه‌توانێ له دوا ڕۆژ ڕه‌خنه بگرێ.....به‌داخه‌وه به‌رپرسی لقی دوو ده‌که‌وێته ته‌ڵه‌وه و له‌ڕێگای ته‌له‌فۆن داوا ده‌کات له سیروانی ڕاوێژکار که به‌ڕێز(نزارعبدالله یونس)به لێپسراوی ئه‌م به‌شه دابنرێت و فه‌رمانی وه‌زاری ژماره (986 له 3/2/2011) ده‌رچوو.\n2- دوای ده‌رچوونی ئه‌م بڕیاره کۆمه‌ڵێک له فه‌رمانبه‌رانی ئه‌ندامانی پارتی سکاڵا واژوو ده‌که‌ن پێشکه‌ش به دکتۆر ناسر به‌رپرسی ناوچه‌ی فه‌رمانبه‌ران ده‌که‌ن ئه‌ویش په‌یوه‌ندی ده‌کات به سیروانی ڕاوێژکار ....وه‌ڵامیش هه‌ر وه‌ک له پیلانه داڕێژراوه‌که هاتووه درا ...ئه‌مه ویستی لقی دوو و پارتی و پشتیوان ێادق و دکتۆر نوری ئه‌نجومه‌نی وه‌زیرانه...... دکتۆر ناسر قه‌ناعه‌ت به‌و قسانه ناکات و خۆی و چه‌ند که‌سێکی تر له(10/2/2011) سه‌ردانی دکتۆر نوری له ئه‌نجومه‌نی وه‌زیران ده‌که‌ن ڕوونی ده‌که‌ن بۆ جه‌نابی که ئه‌مه بڕیارێکی دروست نییه...له‌م کاته دکتۆر نوری زۆر تووڕه ده‌بێ و بێ ئاگایی خۆی نیشان ده‌دات و یه‌کسه‌ر ته‌له‌فۆن بۆ سیروانی ڕاوێژکار ده‌کات و ڕه‌زیلی ده‌کات پێی ده‌ڵێ ئه‌م کارانه‌ت وا ده‌کات خه‌ڵک وه‌ک تونس و میسر دژ به پارتی کار بکه‌ن .\nرەشید تاهر 200000 دووسەد هەزار بۆ فەرمانبەرەكانى گەنجینەى هەولێر خەرج ناكات.\nگەندەڵیەكانی فرۆكەحانەى سلێمانی